title: Mike Delfino

text: Uudessa asunnossa Mike ja Susan onnistuvat pikkuhiljaa lyhentämään velkojaan, suureksi osaksi Susanin netissä tekemän "aikuisviihteen" ansiosta. Mike ei tiedä Susanin uudesta työstä, sillä Susan väittää rahojen tulleen Susanin tekemistä koruista.


title: Mike Delfino

text: Mike kuolee sarjan viimeisellä tuotantokaudella suojeltuaan Susania kun velkojenperijä ampui häntä autosta koska tämä oli vihainen Miken puolustettua Reneetä häneltä mistä velkoja ei pitänyt.Mike kuoli Susanin käsivarsille


title: Fortezza Medicea di Girifalco

text: Fortezza Medicea di Girifalco on linnoitus, joka sijaitsee Cortonan kaupungissa.


title: Fortezza Medicea di Girifalco

text: Kaupungin korkeimmalla paikalla on todennäköisesti ollut linnoitus jo muinaisilla ajoilla. Alueella näkyy vieläkin osia etruskilaislinnoituksesta. Varhaisimmat kirjatut tiedot tällä paikalla olleesta linnoituksesta ovat vuodelta 1258.


title: Fortezza Medicea di Girifalco

text: Nykyinen linnoitus rakennettiin 1556-1561 suurherttua Cosimo I de' Medicinin käskystä. Linnoituksen suunnitteli kuuluisa sotilasinsinööri Gabrio Serbelloni, joka oli myös paavi Pius IV veljenpoika. Linna on puolisuunnikkaan muotoinen ja sitä ympäröivässä linnakkeessa on neljä bastionia, joista linnaa oli hyvä puolustaa.


title: Fortezza Medicea di Girifalco

text: Vuonna 1943 Saksan joukot piilottivat yli sata tonnia kultaa Fortezzan linnoitukseen. Suuri osa kullasta vietiin pois ennen sodan päättymistä, mutta amerikkalaisten vallatessa linnoituksen, kultaa oli jäljellä vielä yli 40 miljoonan euron arvosta.


title: Fortezza Medicea di Girifalco

text: Linnoitusta on viime vuosina kunnostettu ja se on vielä osittain suljettu (2009). Linnoitukseen pääsee tutustumaan ja siellä pidetään erilaisia kulttuuritapahtumia, kuten nykytaiteen näyttelyitä.


title: Bertha Paulig

text: Bertha Maria Paulig os. "Bohnhof" (30. heinäkuuta 1857 Helsinki – 9. elokuuta 1923 Helsinki) toimi aviomiehensä Gustav Pauligin kuoltua Pauligin toimitusjohtajana vuosina 1907–1919. Täten hän lienee ensimmäisiä suomalaisia naisia toimitusjohtajana.


title: João Guilherme Daddi

text: João Guilherme Daddi (1813 Porto – 1887) oli portugalilainen säveltäjä ja pianisti. Hänen teoksiinsa kuuluu useita koomisia oopperoita, joiden lisäksi hän sävelsi esimerkiksi operetin. Hän soitti Franz Lisztin kanssa.


title: Minun oikeus

text: Minun oikeus on Timo Rautiainen & Trio Niskalaukauksen toinen ja samalla yhtyeen viimeinen single albumilta "Kylmä tila". "Leijonan periaatteet 2004" on uudelleen nauhoitettu versio alun perin yhtyeen vuonna 1997 ilmestyneellä "Hävetkää!" -EP:llä julkaistusta kappaleesta. Kappaleen kosketinosuudet soittaa Tuomas Holopainen. Videon kappaleesta "Kylmä tila" on ohjannut Tomi Tuomaala.


title: Minun oikeus

text: Kappale debytoi Suomen virallisen singlelistan kolmannella sijalla, ja se pysyi listalla yhteensä neljä viikkoa.


title: The Nightmare Room

text: The Nightmare Room on R. L. Stinen kirjoittama nuorille suunnattu kauhukirjasarja. Sarja on julkaistu Suomessa WSOY:n kustantamana vuosina 2001–2005.


title: Heligoland

text: Heligoland on Massive Attackin viides studioalbumi, joka julkaistiin 8. helmikuuta 2010. Se ylsi Suomen virallisen listan sijalle 11.


title: James Chamanga

text: James Chamanga (s. 2. helmikuuta 1980 Luanshya) on sambialainen jalkapalloilija, pelipaikaltaan hyökkääjä. Hän edustaa kiinalaista Dalian Shide FC:tä. Chamanga on pelannut vuodesta 2005 lähtien ulkomailla, kolme vuotta Etelä-Afrikassa, jonka jälkeen Kiinassa. Hänellä on hallussaan Etelä-Afrikan liigan yhden ottelun maalintekoennätys, sillä hän teki viisi maalia Platinum Starsia vastaan joulukuussa 2007.


title: James Chamanga

text: Chamanga on pelannut Sambian maajoukkueessa kolmissa Afrikan-mestaruuskilpailuissa, vuosina 2006, 2008 ja 2010.


title: Turgon

text: Turgon on J. R. R. Tolkienin kirjoissa esiintyvä nimi joka on ainakin kahdella fiktiivisellä hahmolla.


title: Feinsterin taistelu

text:
Feinsterin taistelu käytiin Christopher Paolinin Perillinen-kirjasarjan kolmannessa osasan Brisingrin loppuvaiheessa Feinsterin kaupungissa Valtakunnan etelärannikolla lähellä Selkärankavuoristoa.
Palavilla tasangoilla saadun voiton jälkeen Vardenien johtaja Nasuada päätti edetä etelästä kaupunki kerrallaan kohti kuningas Galbatorixin pääkaupunkia Uru'baenia. Ensimmäisenä heidän reitillään oli kaupunki nimeltään Feinster.


title: Feinsterin taistelu

text: Vardenien, surdalaisten, urgalien ja kääpiöiden yhdistetty armeija piirritti Feinsterin, jossa oli tiukka puolustus, joka koostui käytännössä pelkästään kaupungin omista miehistä. Nämä palvelivat vannoutuneesti kaupungin johtaja Lady Loranaa, joka oli vannonut muinaisella kielellä palvelevansa Galbatorixia. Kaupungin portti oli teljetty magialla, eikä siitä päästy läpi millään taioin tai muurinmurtajalla, joten haltiat Arya ja Blödhgarm kiipesivät muurin yli avatakseen portin sisältäpäin; he kuitenkin jäivät umpikujaan. Hyökkääjät muurin ulkopulella olivat pahassa pinteessä, sillä kaupungista heitä surmattiin valtaisin määrin heittokonein ja nuolin. Heidän pelastajakseen saapuivat Eragon ja Saphira, jotka päästivät Aryan ja Blödhgarmin umpikujasta. Portti avattiin ja vardenit tukijoinen pääsivät kaupunkiin vallaten sen katu kadulta, kunnes saavuttiin sen keskustana olevalle linnalle.


title: Feinsterin taistelu

text: Arya, Eragon ja Saphira lensivät linnaan eräästä ikkunasta ja kohtasivat siellä Lady Loranan ja kolme Galbatorixin maagia, jotka aikoivat luoda varjon aiheuttamaan sekasortoa vardeneiden keskuuteen. He eivät pysty pysäyttämään maageja tarpeeksi nopeasti estääkseen varjoa syntymästä. Eragon joutuu jo toisen kerran elämässään vastatusten varjon kanssa, ja tämä varjo, Varaug, oli tehdä hänestä selvän jollei hänellä olisi ollut apunaan Aryaa ja Saphiraa. Lopulta Aryan onnistuu pistämään miekka varjon sydämeen. Varjon kuoltua vardenit, surdalaiset, urgalit ja kääpiöt voittavat taistelun, ja Lady Lorana jää vardenien vangiksi.


title: Eero Österberg

text: Eero Jukka Tapani Österberg (s. 30. elokuuta 1959 Pello) on suomalainen kuvataiteilija ja kuvaamataidonopettaja joka asuu Ranualla.


title: Eero Österberg

text: Österberg valmistui kuvataideopettajaksi Lapin yliopiston taiteiden tiedekunnassa 2008. Hän opiskeli kuvataiteilijaksi Lahden taideinstituutissa 1980-luvuna alussa ja Peräpohjolan opistossa 1970-luvun lopussa.


title: Eero Österberg

text: Österbergin vanhemmat ovat talonmies Gunnar ja perhepäivähoitaja Signe Österberg, o.s. Halonen. Hänen aviopuolisonsa on erikoissairaanhoitaja Anna-Maija Österberg, o.s. Mäenpää.


title: Turgon (haltia)

text: Turgon Viisas (quen. "Turucáno") on fiktiivinen haltiaruhtinas kirjassa "Silmarillion". Hän oli noldorin Korkean kuninkaan Fingolfinin toiseksi vanhin poika, Idrilin isä ja Elrondin isoisoisä. Turgon hallitsi salattua Gondolinin valtakuntaa ennen kuin hänen siskonpoikansa Maeglin kavalsi sen Morgothille. Hän oli myös kaiken noldorin korkea kuningas veljensä, Fingonin, kuoleman jälkeen. Turgon menehtyi Gondolinia kohdanneessa hävityksessä. Hänellä oli myös vaimo Elenwë, joka menehtyi pudottuaan Helcaraxën läpi jäisen mereen kun noldor palasivat Keski-Maahan.


title: Tyler Redenbach

text: Tyler Redenbach (s. 25. syyskuuta 1984 Melville, Saskatchewan, Kanada) on kanadalainen jääkiekkoilija, joka pelaa Tshekin Extraliga-joukkue HC Bili Tygri Liberecissä. Hän on pelipaikaltaan keskushyökkääjä.


title: Tyler Redenbach

text: Redenbach pelasi vuodet 2001–2005 kotimaansa juniorisarjassa WHL:ssä. Hän edusti siellä neljän kautensa aikana kolmea eri joukkuetta: Prince George Cougarsia, Swift Current Broncosia ja Lethbridge Hurricanesia. Kolmannella kaudellaan 2003–2004 hän voitti koko WHL:n piste- ja syöttöpörssin tehoilla 31+74=115 ja palkittiin Bobby Clarke Trophyllä sekä valittiin liigan itäisen konferenssin toiseen tähdistökentälliseen. Phoenix Coyotes varasi Redenbachin kolmannella kierroksella vuonna . Redenbach aloitti kuitenkin ammattilaisuransa Boston Bruinsin organisaatiossa kaudella 2005–2006 ja sen AHL:ssä pelaavan farmijoukkue Providence Bruinsin riveissä tehot 26+32=58, joilla hän oli joukkueen kolmanneksi paras pistemies ja maalintekijä. Marraskuussa 2006 Redenbach kaupattiin Phoenix Coyotesin organisaatioon vaihdossa maalivahti Philippe Sauvéen.


title: Tyler Redenbach

text: Redenbachin kaudet 2006–2007 ja 2007–2008 olivat melko rikkonaisia loukkaantumisten takia ja hän pelasi AHL:n lisäksi myös ECHL:ssä ja CHL:ssä, jossa hän pelasi suurimman osan kaudesta 2007–2008 ja voitti myös mestaruuden Arizona Sundogsin riveissä. Hän vaihtoi myös kauden aikana organisaatiota siirryttyään Coyotesista Detroit Red Wingsin organisaatioon ja pelasi 28 ottelua farmijoukkue Grand Rapids Griffinsissä.


title: Tyler Redenbach

text: Kesäkuussa 2008 Redenbach siirtyi vuoden mittaisella sopimuksella Tanskan AL-Bank Ligaenin Odense Bulldogsiin. Hän teki kauden 2008–2009 aikana 43 runkosarjaottelussa tehopisteet 24+44=68 ja oli liigan pistepörssin toinen Herning Blue Foxin Jeff Campbellin kanssa. Kauden päätteeksi Redenbach palkittiin Al-Bank Ligaenin arvokkaimpana pelaajana ja valittiin tähdistökentälliseen.


title: Tyler Redenbach

text: Elokuun 2009 lopulla Redenbach siirtyi vuoden mittaisella sopimuksella SaiPaan. Kauden 2009–2010 aikana Redenbach on ollut liigan parhaita syöttäjiä. Hän teki kauden aikana 58 ottelussa tehot 10+34=44 ja oli syöttöpörssin kolmas Ässien Marko Kivenmäen kanssa. Redenbach voitti SaiPan sisäisen pistepörssin.


title: Tyler Redenbach

text:
Redenbach teki marraskuussa 2009 jatkosopimuksen kaudeksi 2010–2011. Hän kertoo jatkosopimuksen tehtyään:
Kaudella 2010–2011 Redenbach teki 43 runkosarjaottelussa tehot 6+30=36, joilla hän oli SaiPan paras pistemies ja SM-liigan syöttöpörssin kymmenes. Redenbachin kausi jäi kuitenkin vain 43 runkosarjaottelun mittaiseksi loukkaantumisten takia. Tammikuussa 2011 hän loukkasi nivusensa ja helmikuussa veneluun murtuma päätti hänen kautensa. SaiPasta Redenbach siirtyi kaudeksi 2011–2012 kaksivuotisella sopimuksella Sveitsin National League B:n EHC Olteniin. Hän kävi joulukuussa 2011 myös European Trophy -lopputurnauksen ajan lainalla itävaltalaisjoukkue EC Red Bull Salzburgissa, joka voitti turnauksen mestaruuden. Redenbach sai tammikuussa 2012 osaksi motivaatio-ongelmien takia lähtöpassit Oltenista, mutta teki jo seuraavana päivänä loppukauden kattavan sopimuksen Helsingin IFK:n kanssa. Redenbach ei kuitenkaan pystynyt tuloksellisesti siihen mitä IFK olisi häneltä odottanut ja hänet vapautettiin seurasta 23.11. 10.1.2013 Pelicans teki loppukauden kattavan sopimuksen Redenbachin kanssa. Redenbach jatkaa Pelicansissa myös kaudella 2013-2014.


title: Tyler Redenbach

text: Kaudeksi 2017-2018 Redenbach siirtyi yksivuotisella sopimuksella SM-liigajoukkue Tapparaan. Redenbach pelasi joukkueessa kymmenen ottelua tehden yhden maalin, kunnes lokakuussa hänen sopimuksensa Tapparan kanssa purettiin lokakuussa 2017, ja hän siirtyi Tshekin Extraligaan Bili Tygri Liberecin riveihin.


title: Tyler Redenbach

text: Redenbach on hyvän pelisilmän ja luovuuden omaava keskushyökkääjä.


title: Aarne Linna

text: Aarne Hjalmar Linna (20. elokuuta 1897 – 14. helmikuuta 1987) oli suomalainen jalkapalloilija.


title: Aarne Linna

text: Hyökkääjänä pelannut Linna edusti urallaan Helsingin Jalkapalloklubia ja Helsingin Palloseuraa. Hän voitti Suomen mestaruuden HJK:ssa 1917 sekä HPS:ssa 1921 ja 1922. Linna pelasi Suomen maajoukkueessa vuosina 1919–1926 yhteensä 18 maaottelua, joissa hän teki kuusi maalia.


title: Rainford Kalaba

text: Rainford Kalaba (s. 14. elokuuta 1986 Kitwe) on sambialainen jalkapalloilija, pelipaikaltaan keskikenttäpelaaja. Hän edustaa portugalilaista UD Leiriaa. Kalaba on pelannut urallaan aiemmin mm. ZESCO United FC:ssä, jossa hän voitti Sambian Cupin vuonna 2006. Hän on edustanut Sambian maajoukkuetta vuodesta 2005 lähtien ja on ollut mukana Afrikan-mestaruuskilpailuissa 2008 ja 2010.


title: Raimo Lukander

text: Raimo Lukander (18. huhtikuuta 1934 – 27. elokuuta 2005) oli suomalainen jalkapalloilija.


title: Raimo Lukander

text: Hyökkääjänä pelannut Lukander edusti urallaan Pallo-Poikia 1954–1961, Helsingin Palloseuraa 1962–1964 ja Helsingin Jalkapalloklubia 1965. Hän voitti HPS:ssa Suomen Cupin 1962. Kaikkiaan Lukander pelasi seitsemän pääsarjakautensa aikana 100 ottelua, joissa hän teki 14 maalia.


title: Raimo Lukander

text: Lukander pelasi maajoukkueessa vuonna 1961 yhden A-maaottelun ja kaksi B-maaottelua.


title: Ilona Ruotsalainen

text: Ilona Ruotsalainen (s. 8. tammikuuta 1981 Jyväskylä) on suomalainen entinen lumilautailija. Hän edustaa seuratasolla Jyväskylän Hiihtoseuraa.


title: Ilona Ruotsalainen

text: Ruotsalainen on osallistunut kuudesti aikuisten maailmanmestaruuskilpailuihin. Vancouverin talviolympialaisissa 2010 hän karsiutui parisuurpujottelussa pudotuskierroksissa. Lopullinen sijoitus olympialaisissa oli 23:s. Maailmancupin osakilpailussa hän on ollut parhaimmillaan neljäs Landgraafin paripujottelussa vuonna 2007.


title: Erkki Salmela

text: Erkki Salmela (s. 27. huhtikuuta 1958 Ranua) on lappilainen kuvanveistäjä.


title: Erkki Salmela

text: Salmela on opiskellut Limingan taidekoulussa 1979-80, Kankaanpään taidekoulussa 1980-82 ja Kuvataideakatemiassa 1982-86.


title: Erkki Salmela

text: Vanhemmat kirvesmies, maanviljelijä Viljo Salmela (k. 1969) ja perhepäivähoitaja Rauha Lyydia Salmela-Niemelä o.s. Kortesalmi.


title: Miguel Sanz Sesma

text:
Miguel Sanz Sesma (s. 16. syyskuuta 1952, Corella, Navarra) on espanjalainen Union del pueblo Navarron poliitikko. Hän on
toiminut Navarran aluehallituksen puheenjohtajana vuodesta 1996 vuoteen 2011 asti. Sanz toimi myös puolueensa puheenjohtajana 1997-2009.


title: Taban Airin lento 6437

text: Taban Airin lennon 6437 onnettomuus tapahtui 24. tammikuuta 2010, kun Kolavian operoima Taban Airin Tupolev Tu-154M epäonnistui laskeutuessaan Mašhadin kansainväliselle lentoasemalle Mašhadiin Iraniin. Lennon alkuperäinen reitti kulki Abadanista Mašhadiin, mutta se päätettiin ohjata Esfahaniin (Isfahan) huonojen sääolojen vuoksi. Koneessa tapahtuneen sairauskohtauksen takia kone joutui tekemään hätälaskun Mašhadiin. Kone epäonnistui laskeutumisessa syttyen ilmiliekkeihin. Kaikki koneen 170 matkustajaa onnistuivat pelastautumaan palavasta hylystä.


title: Taban Airin lento 6437

text: Taban Air oli vuonna 2004 perustettu iranilainen lentoyhtiö, joka sai toimiluvan vuonna 2006. Taban Air menetti toimilupansa onnettomuuden vuoksi. Taban Air lensi 16 kohteeseen Lähi-Idässä.


title: Taban Airin lento 6437

text: Lentokone oli venäläisvalmisteinen Tupolev Tu-154M -tyyppinen matkustajakone. Sen rekisteri oli RA-85787, ja se teki ensilentonsa vuonna 1993.


title: Taban Airin lento 6437

text: Lento 6437 lähti kello 05:35 paikallista aikaa Abadanista kohti Mašhadia. Mašhadissa vallinneen huonon sään vuoksi kone ohjattiin laskeutumaan Esfahaniin. Koneen ollessa lähellä Mašhadin kansainvälistä lentoasemaa eräs matkustajista sai vakavan sairauskohtauksen. Miehistö päätti laskeutua koneella Mašhadiin huonoista sääoloista huolimatta. Näkyvyys oli vajaat 200 metriä sumun takia.


title: Taban Airin lento 6437

text: Lentäjät päättivät lennonjohdon kanssa lähestyä kiitotietä 31R mittarilähestymisjärjestelmän avulla, joka ei edellytä näköhavaintoja kentästä. Kone onnistui lähestymään lähes kiitotien kynnykselle asti, jolloin koneen peräsin osui maahan ja kone kaartui kiitotien ohi. Koneen laskutelineet kärsivät maahan osuessaan huomattavia vaurioita. Myös koneen oikea siipi osui rajusti maahan ja syttyi räjähdysmäisesti palamaan.


title: Taban Airin lento 6437

text: Kaikki matkustajat ja miehistön jäsenet onnistuivat pakenemaan palavasta hylystä hätäuloskäyntien kautta. BBC:n mukaan loukkaantuneita oli 46.


title: Taban Airin lento 6437

text: Iranin siviili-ilmailuviranomaiset aloittivat onnettomuustutkinnan ja epäsivät Taban Airilta liikennöintiluvan toistaiseksi. Onnettomuuden syy ei ole vielä varmistunut. Onnettomuus saattoi johtua moottoriviasta, sillä kone osui maahan juuri ennen kiitotielle laskeutumista. Venäjän onnettomuustutkintakeskus ilmoitti 26. tammikuuta osallistuvansa onnettomuustutkintaan.


title: Taban Airin lento 6437

text: Onnettomuus oli vuoden 2002 jälkeen kolmas Iranissa sattunut hengenvaarallinen onnettomuus, joka tapahtui Tupolevin valmistamalle koneelle.


title: Minnamari Tuominen

text: Minnamari "Minttu" Tuominen (s. 26. kesäkuuta 1990 Helsinki) on suomalainen jääkiekkoilija. Hän pelasi hyökkääjänä kevään 2014 SM-finaaleihin asti, jolloin siirtyi puolustajaksi. Hän on olympia- ja MM-mitalisti. Hän pelaa Espoo Bluesissa.


title: Minnamari Tuominen

text: Tuominen pelasi vuoden 2009 talviuniversiadeissa Suomen pronssia voittaneessa joukkueessa. Hänet valittiin edustamaan Suomea myös Vancouverin 2010 talviolympialaisissa. Suomen joukkue sai olympialaisista pronssia. Hän sai pronssia myös Sveitsin MM-kilpailuissa 2011, Ruotsin MM-kilpailuissa 2015 ja Yhdysvaltojen MM-kilpailuissa 2017 sekä toisen olympiapronssinsa Pyeongchangissa 2018. Hän oli Suomen joukkueessa neljäs MM-kilpailuissa 2012, 2013 ja 2016 sekä viides olympialaisissa 2014. Ennen kautta 2017–2018 hän on pelannut 183 naisten maaottelua ja kerännyt niissä tehopisteet 21+36=57.


title: Minnamari Tuominen

text: Tuominen voitti Bluesissa Suomen mestaruuden vuosina 2007, 2008 ja 2009. Hän pelasi Yhdysvalloissa Ohion valtionyliopiston Buckeyes-seurassa kaudet 2009–2013, jonka jälkeen palasi Bluesiin. Hän voitti Bluesissa Suomen mestaruuden jälleen 2014 ja 2015. Kauden 2016–2017 hän pelasi Svenska damhockeyliganin Linköping HC:ssä. Kaudella 2017–2018 hän palasi Bluesiin.


title: Cornelis Dopper

text: Cornelis Dopper (7. helmikuuta 1870 Stadskanaal – 18. syyskuuta 1939 Amsterdam) oli säveltäjä, kapellimestari ja musiikkipedagogi. Hän opiskeli konservatoriossa Leipzigissä muiden muassa Carl Reinecken johdolla. Hänet nimitettiin vuonna 1908 Concertgebouw-orkesterin toiseksi kapellimestariksi. Hän työskenteli orkesterissa, kunnes jäi eläkkeelle vuonna 1931.


title: Cornelis Dopper

text: Dopperin teoksiin lukeutuu esimerkiksi seitsemän sinfoniaa ja neljä oopperaa.


title: Henry Ericsson

text: Carl August Henry Ericsson (6. helmikuuta 1898 Mikkeli – 16. lokakuuta 1933) oli suomalainen koristetaiteilija ja taidemaalari.


title: Henry Ericsson

text: Henry Ericsson opiskeli Taideteollisessa keskuskoulussa 1915–1918 ja 1919 sekä Roomassa Scuola Ornamentale di Belle Artissa ja Pariisissa Académie Colarossissa ja Académie de la Grande Chaumièressa 1922–1924. Hän kouluttautui taideteolliseksi muotoilijaksi ja tuli tunnetuksi 1920-luvun puolesta välistä alkaen lasilla, hopealla, lasimaalauksilla, sisustuksilla ja näyttelytiloilla.


title: Henry Ericsson

text: Hänet tunnetaan laajemmin vuoden 1925 Pariisin kansainvälisen taideteollisuusnäyttelyn Suomen osastosta, johon hän suunnitteli arkkitehtuurin, valitsi näyttelyesineet ja teki kunniasalin kattomaalaukset.


title: Henry Ericsson

text: Vuosina 1931-1932 Ericsson toteutti sarjan graafisia teoksia jonka aihepiirinä olivat 1918 sisällissodan tapahtumat. Ericsson oli sodan lopulla määrätty Hennalan vankileirille vartijan tehtäviin, joten hänellä oli aiheesta omakohtaista kokemusta.


title: Henry Ericsson

text: Viimeisinä elinvuosinaan hän oli poikansa Christoffer H. Ericssonin mukaan suuntautumassa entistä selvemmin maalaustaiteeseen.


title: Henry Ericsson

text: Hänen monipuolinen uransa kesti vain runsaan vuosikymmenen ja katkesi syksyllä 1933 auto-onnettomuuteen, jossa kuoli myös hänen vaimonsa Mariquita o.s. Björnberg, jonka isä oli Fredrik Geronimo Björnberg.


title: Anna Vanhatalo

text: Anna Vanhatalo (s. 29. helmikuuta 1984 Helsinki) on suomalainen jääkiekkoilija, pelipaikaltaan maalivahti. Aiemmin Vanhatalo pelasi ringetteä, jossa hän voitti maailmanmestaruuden.


title: Anna Vanhatalo

text: Ensimmäiset jääkiekkomaaottelunsa Vanhatalo pelasi syksyllä 2009. Vancouverin 2010 talviolympialaisissa ja Sveitsin MM-kilpailuissa 2011 hän voitti pronssia.


title: Anna Vanhatalo

text: Vanhatalo edusti Espoo Bluesia kauden 2009–2010, venäläistä HC SKIF Nižni Novgorodia 2010–2011 ja sveitsiläistä ZSC Lionsia 2011–2013.


title: Isomäntyaratti

text: Isomäntyaratti ("Rhynchopsitta terrisi") on Meksikon kotoperäinen papukaija, joka on aikaisemmin usein luokiteltu mäntyaratin alalajiksi. Sen elinympäristö käsittää suppean vuoristoalueen Meksikon itäosassa Nuevo Leónin osavaltiossa. Robert Thomas Moore kuvaili lajin holotyypin Galeanasta Sierra Potosísta 1947.


title: Mira Kuisma

text: Mira Kuisma (s. 6. toukokuuta 1987 Kuopio) on suomalainen jääkiekkovalmentaja ja entinen jääkiekkoilija, pelipaikaltaan maalivahti. Hän edusti pelaajaurallaan kuopiolaista KalPaa ja Oulun Kärppiä.


title: Mira Kuisma

text: Kuisma kuului Suomen maajoukkueeseen vuodesta 2006, mutta ei päässyt pelaamaan arvoturnauksissa. Vuoden 2009 MM-kilpailuissa hän oli Suomen pronssijoukkueen kolmosmaalivahti. Myös Vancouverin 2010 talviolympialaisissa hän voitti pronssia, muttei päässyt pelaamaan.


title: Mira Kuisma

text: Oulun Kärppien joukkueessa Kuisma saavutti useita SM-mitaleja. Hän päätti pelaajauransa keväällä 2011. Hän toimi kaudella 2012–2013 apuvalmentajana sekä Kärpissä että Itävallan alle 18-vuotiaiden tyttöjen MM-kisajoukkueessa. Hänet valittiin Kärppien päävalmentajaksi vuodenvaihteessa 2013–2014.


title: Mira Kuisma

text: Elokuussa 2018 Kuisma nimitettiin Suomen alle 18-vuotiaiden tyttöjen jääkiekkomaajoukkueen päävalmentajaksi Unkariin siirtyneen Jari Riskun tilalle.


title: Mäntyaratti

text: Mäntyaratti ("Rhynchopsitta pachyrhyncha") on Meksikon kotoperäinen papukaija, joka elää Sierra Madre Occidentalin ylänköalueella. Isomäntyarattia pidettiin aikaisemmin sen alalajina. William John Swainson kuvaili lajin holotyypin Meksikon tasangoilta 1827.


title: Mikä tämä leikki on

text: Mikä tämä leikki on on Päivi Kautto-Niemen albumi vuodelta 1984.


title: Annina Rajahuhta

text: Annina Rajahuhta (s. 8. maaliskuuta 1989 Helsinki) on suomalainen jääkiekkoilija, pelipaikaltaan hyökkääjä. Hän edustaa kiinalaisseura Kunlun Red Staria.


title: Annina Rajahuhta

text:
Rajahuhta edusti Suomea Vancouverin 2010 talviolympialaisissa, jossa Suomi voitti pronssia. Ennen olympialaisia hän oli pelannut 20 maaottelua eikä ollut osallistunut arvoturnauksiin. Hän sai pronssia myös Sveitsin MM-kilpailuissa 2011 sekä Pyeongchangin olympialaisissa 2018. Hän oli Suomen joukkueessa neljäs 2012 ja 2013 sekä viides olympialaisissa 2014. Kauden 2016–2017 loppuun mennessä hän on pelannut 115 maaottelua ja tehnyt niissä tehopisteet 18+18=36.
Rajahuhta edusti nuorempana Itä-Helsingin Kiekkoa, Espoo Bluesia ja Tampereen Ilvestä. Hän voitti Bluesin joukkueessa Suomen mestaruuden kaudella 2008–2009. Kesällä 2009 hän siirtyi Tampereen Ilvekseen ja voitti kaudella 2009–2010 jälleen Suomen-mestaruuden. Kaudeksi 2010–2011 hän siirtyi Hämeenlinnan Pallokerhoon. Hän voitti taas SM-kultaa ja hänet valittiin lisäksi pudotuspelien parhaaksi pelaajaksi. Seuraavalla kaudella hän edusti sekä HPK:ta että kanadalaista Burlington Barracudas -joukkuetta. Vuosina 2012–2017 hän on edusti Bluesia, joka voitti Suomen-mestaruudet 2013, 2014 ja 2015. Lokakuussa 2017 hän siirtyi pelaamaan Kiinaan Kunlun Red Star -joukkueeseen.


title: Annina Rajahuhta

text: Syksyllä 2014 Rajahuhdan todettiin sairastavan MS-tautia.


title: Rosa Lindstedt

text: Rosa Lindstedt (s. 24. tammikuuta 1988 Ylöjärvi) on suomalainen jääkiekkoilija, pelipaikaltaan puolustaja. Hänen seurajoukkueensa on kaudesta 2016–2017 lähtien ollut Ruotsin pääsarjassa pelaava HV71. SM-sarjassa hän on edustanut Ylöjärven Ilvestä 2002–2003, Tampereen Tapparaa 2003–2007, Tampereen Ilvestä 2007–2012 ja JYPiä 2012–2016. Hänen kasvattajaseuransa on Ylöjärven Tappara.


title: Rosa Lindstedt

text: Lindstedt edusti Suomea Vancouverin 2010, Sotšin 2014 ja Pyeongchangin 2018 talviolympialaisissa. Vancouverissa ja Pyeongchangissa Suomen joukkue voitti pronssia. Hän on pelannut kaikissa MM-turnauksissa vuodesta 2011 lähtien. Hän kuului Suomen pronssijoukkueeseen Sveitsin 2011, Ruotsin 2015 ja Yhdysvaltojen 2017 MM-kilpailuissa. Ennen kautta 2017–2018 hän on pelannut 195 naisten maaottelua ja kerännyt niissä tehopisteet 23+34=57.


title: Rosa Lindstedt

text: Lindstedt on 186 senttimetriä pitkä ja hän on pisin talviolympialaisissa Suomea edustanut naisurheilija. Lindstedtin äidin serkku on painin olympiamitalisti Marko Asell.


title: Petr Pohl

text: Petr Pohl (s. 28. elokuuta 1986 Kopřivnice, Tšekkoslovakia) on tšekkiläinen jääkiekkoilija, joka pelaa Saksan DEL-liigan Eisbären Berlinissä. Hänen vahvuuksiinsa kuuluu nopeus, kiekonhallinta ja kädet. Pohlin heikkouksiin kuuluu pienehkö koko, kaksinkamppailut ja oman pään pelaaminen. Hän laukoo oikealta.


title: Petr Pohl

text: Pohl on HC Vítkovicen kasvatti. QMJHL-joukkue Gatineau Olympiques varasi hänet neljäntenä pelaajana . Pohl siirtyi joukkueeseen kaudeksi 2003–2004. Hän voitti kauden päätteeksi QMJHL:n mestaruuden. Pohl pelasi kauden aikana myös CHL Top Prospects Gamessa. Columbus Blue Jackets varasi hänet viidennellä kierroksella kesällä . Kaudella 2004–2005 Pohl oli Olympiquesin toiseksi paras maalintekijä ja kolmanneksi paras pistemies tehoilla 27+32=59. Hän jakoi kevään 2005 pudotuspeleissä joukkueen sisäisen maalipörssin voiton kuudella osumallaan Sam Robertsin kanssa. Kaudeksi 2005–2006 Pohl vaihtoi QMJHL-seuraa siirryttyään Acadie-Bathurst Titanin riveihin.


title: Petr Pohl

text: Kesäkuussa 2006 Pohl teki kolmivuotisen tulokassopimuksen Columbus Blue Jacketsin kanssa. Hän pelasi kauden 2006–2007 pääosin ECHL-joukkue Dayton Bombersissa ja sai tililleen yhden AHL-joukkue Syracuse Crunchissa. Kauden 2007–2008 Pohl pelasi lähinnä CHL-joukkue Youngstown Steelhoundsissa, jonka kolmanneksi paras pistemies hän oli tehoilla 24+41=65. Pohl pelasi kauden aikana myös Bombersissa ja Crunchissa. Kauden 2008–2009 hän pelasi lähinnä ECHL:ssä Johnstown Chiefsin riveissä. Pohl voitti joukkueen sisäisen piste-, maali- ja syöttöpörssin tehoilla 31+43=74 ja sijoittui koko liigan pistepörssissä seitsemänneksi Wheeling Nailersin Jordan Morrisonin kanssa.


title: Petr Pohl

text: Pohl siirtyi elokuussa 2009 1+1-vuotisella sopimuksella SM-liigajoukkue Saimaan Palloon. Sopimukseen sisältyi kuukauden mittainen try-out, jonka Pohl kuitenkin läpäisi. Marraskuun 2009 alkupuolella hän loukkasi ranteensa ja myöhemmin joulukuun alkupuolella vamman osoittauduttua pahemmaksi hän joutui 10 viikon sairauslomalle. Pohl palasi kaukaloihin tammikuun puolivälissä ja hän haki pelituntumaa SaiPan yhteistyöjoukkueesta, Mikkelin Jukureista yhden Mestis-ottelun verran. Pohlin kausi SM-liigassa jäi 36 ottelun mittaiseksi. Hän teki niissä tehot 4+7=11 ja keräsi kahdeksan jäähyminuuttia.


title: Petr Pohl

text: Kaudeksi 2010–2011 Pohl palasi kotimaahansa ja kasvattajaseuraansa HC Vítkoviceen. Hänen ensimmäinen Extraliga-kautensa toi Pohlille myös liigan yhden yhden kauden piste-ennätyksen, kun 52 runkosarjaottelussa syntyi tehot 19+20=39. Hän oli Vítkovicen toiseksi paras pistemies Jiří Burgerin jälkeen. Kevään 2011 pudotuspeleissä Pohl teki 16 ottelussa tehot 2+5=7. Vítkovice eteni Extraligan finaaleihin, jotka vei kuitenkin HC Třinec otteluvoitoin 4–1. Kaudella 2011–2012 hän edusti Vítkovicea myös Spengler Cupissa. Kaudeksi 2012–2013 Pohl siirtyi HC Karlovy Varyyn. Kaudella 2013–2014 hän oli joukkueen kolmanneksi paras maalintekijä 14 osumallaan.


title: Petr Pohl

text: Pohl siirtyi kaudeksi 2014–2015 kaksivuotisella sopimuksella Saksan DEL-liigan Eisbären Berliniin.


title: Petr Pohl

text: Pohl pelasi alle 20-vuotiaiden MM-kilpailuissa vuonna 2006, jolloin hän oli Tšekin paras maalintekijä ja toiseksi paras pistemies David Krejčín jälkeen tehoilla 4+1=5. Tšekin A-maajoukkueessa Pohl on pelannut kuusi ottelua tehden kolme syöttöpistettä. Hän teki A-maajoukkuedebyyttinsä 10. huhtikuuta 2014 Děčínissa Tanskaa vastaan.


title: Elämää eteenpäin

text: Elämää eteenpäin on Päivi Kautto-Niemen albumi vuodelta 1993.


title: Sudenoja

text: Sudenoja ( (Suomessa) Развоз, "Razvoz", v:sta 1948 (Venäjällä) Среднегорье, "Srednegorje") on entinen Suomen kylä Karjalankannaksella Neuvostoliitolle luovutetulla alueella. Suomelle kuuluessaan Sudenoja kuului Kyyrölän kuntaan vuoteen 1934 asti ja tämän jälkeen Muolaan kuntaan. Nykyisin kylässä ei ole asutusta.


title: Sudenoja

text: Sudenoja sijaitsi Muolaan kunnan keskiosassa. Kylästä oli matkaa Kyyrölän kirkonkylään noin neljä kilometriä ja Muolaan kirkonkylään noin kahdeksan kilometriä. Sudenojan naapurikyliä olivat pohjoisessa Kangaspelto ja Ylä-Kuusaa, idässä Paakeli, etelässä Kyyrölä ja lännessä Tervola. Sudenojan halki kulki Viipurista Kivennavalle johtanut kantatie 63, josta kylän keskustassa erkani maantie Valkjärven suuntaan. Kyläkeskustan itäpuolella virtasi Yskjoki. Vuonna 1936 Sudenojan pinta-ala oli 3,29 neliökilometriä, josta oli peltoa 108 hehtaaria, niittyä kolme hehtaaria ja metsää 218 hehtaaria.


title: Sudenoja

text: Sudenojan väestö koostui lähes kokonaan venäläisistä, joiden esi-isät oli siirretty alueelle 1700-luvulla. Kylässä oli vain yksi suomalaistalo, sekin kyläkeskustan ulkopuolella Kyyrölään päin mentäessä. Kylä oli rakennettu perinteisen venäläisen maalaiskylän tavoin: talot sijaitsivat vierivieressä maantien molemmin puolin, päädyt tielle päin. Kylän maataloutta olivat elvyttäneet Yskjoen rehevään laaksoon raivatut uudispellot. Kangaspellon venäläiset asukkaat olivat ortodokseja ja kuuluivat Kyyrölän seurakuntaan. Kylässä oli kauppa.


title: Sudenoja

text: Sudenojalla ei ollut omaa koulua, vaan suurin osa kylästä kuului Kangaspellon koulupiiriin ja pienempi osa Kyyrölän koulupiiriin.


title: Sudenoja

text: Sudenojan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kyläläiset pääsivät palaamaan raunioituneeseen kotikyläänsä. Jälleenrakennuksen lisäksi päätettiin Kyyrölän jakokunnan kylissä, joihin Sudenoja kuului, aloittaa tilusjärjestely, jonka avulla useisiin osiin ja palstoihin jakautuneet tilat saataisiin toimivimmiksi kokonaisuuksiksi. Tilusjärjestelyn yhteydessä Kangaspellon, Sudenojan ja Parkkilan kylät lakkautettiin ja liitettiin Kyyrölän kylään. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Sudenoja

text: Sodan jälkeen Muolaan siirtoväki asutettiin Lounais-Hämeeseen, Etelä-Pirkanmaalle ja Hämeenlinnan seudulle, jossa Kyyrölän alueen kylien asukkaat asutettiin Hämeenlinnan kaupunkiin, Hämeenlinnan maalaiskuntaan ja Vanajan kuntaan.


title: Päivi Kautto-Niemi (albumi)

text: Päivi Kautto-Niemi on Päivi Kautto-Niemen albumi vuodelta 2005.


title: Ruslan ja Ljudmila

text: Ruslan ja Ljudmila () on Mihail Glinkan viisinäytöksinen ooppera. Se esitettiin ensimmäistä kertaa 9. joulukuuta 1842 Pietarissa. Libretto teokseen kirjoitettiin Aleksandr Puškinin runon pohjalta. "Ruslanissa ja Ljudmilassa" roolien jako eri äänialoille poikkeaa italialaisesta ja ranskalaisesta oopperasta. Esimerkiksi Ruslan – nuori ritari – ei suinkaan ole tenori, vaan baritoni tai basso.


title: Samuel Schmid

text: Samuel Schmid (s. 8. tammikuuta 1947 Rüti bei Büren, Bern) on sveitsiläinen poliitikko, joka toimi maansa puolustusministerinä vuosina 2001-2008 ja liittopresidenttinä vuonna 2005.


title: Samuel Schmid

text: Schmid edustaa nykyisin Sveitsin porvallis-demokraattista puoluetta aiemman Sveitsin kansanpuolueen sijasta. Sieltä hän lähti poliittisen valtapelin seurauksena. Muut puolueet eivät hyväksyneet vaalit voittaneen kansanpuolueen maahanmuuttokriittistä linjaa ja valitsivat sen vuoksi puolueen liittoneuvoston jäseniksi maltilliset Schmidin ja Eveline Widmer-Schlumpfin. Vastalauseena tälle kansanpuolue "jättäytyi" hallituksen ulkopuolelle erottamalla Schmidin ja Widmer-Schlumpfin parlamenttiryhmästään. 1. tammikuuta 2009 Ueli Maurer seurasi Schmidiä tämän jättäydyttyä liittoneuvoston ulkopuolelle.


title: Samuel Schmid

text: Schmid asuu nykyisin syntymäkaupungissaan, on naimisissa ja hänellä on kolme poikaa. Hänen veljensä Peter Schmid oli Bernin kantonin hallintoneuvostossa vuosina 1979-1998.


title: Patagonianaratti

text: Patagonianaratti ("Cyanoliseus patagonus") on eteläamerikkalainen papukaija. Sen elinympäristö käsittää Argentiinan, jossa tavataan kolme alalajia, sekä Keski-Chilen, jossa elää alalaji "bloxami". Louis Jean Pierre Vieillot kuvaili lajin holotyypin Buenos Airesista 1818.


title: Pappia kyydissä

text: Pappia kyydissä on vuonna 1998 MTV3:lla esitetty suomalainen televisiosarja. Sarjan käsikirjoittivat Pertsa Reponen ja Heikki Itänen. Lukuisia viihdesarjoja MTV3:lle kirjoittaneelle Pertsa Reposelle "Pappia kyydissä" jäi viimeiseksi tv-käsikirjoitukseksi. Reponen kuoli elokuussa 1998, neljä päivää ennen sarjan ensimmäisen jakson esitystä. Ohjelmaa esitettiin perjantaisin klo 21.00–21.30. Sarjaa ei ole esitetty uusintana. Sarja on julkaistu DVD:nä vuonna 2013.


title: Fabián Canobbio

text: Néstor Fabián Canobbio Bentaberry (s. 8. maaliskuuta 1980, Montevideo, Uruguay) on uruguaylainen jalkapalloilija. Hän edustaa tällä hetkellä Espanjan Primera Divisiónissa pelaavaa Valladolidia ja on pelipaikaltaan hyökkäävä keskikenttäpelaaja.


title: Fabián Canobbio

text: Canobbio aloitti ammattilaisuransa uruguaylaisesta Progresosta vuonna 1997. Pelattuaan kolme kautta joukkueessa hän siirtyi Uruguayn suurseura Peñaroliin. Siellä hän pelasi seuraavat kaksi kautta, jonka aikana kertyi 73 ottelussa 26 maalia. Joukkue voitti myös kaudella 2003 pääsarjamestaruuden.


title: Fabián Canobbio

text: Vuonna 2003 hän siirtyi Rafael Benítezin valmentamaan Valenciaan, jossa hänen peliaikansa jäi kuitenkin hyvin vähälle. Hän teki kauden aikana yhden maalin kotiottelussa Celta Vigoa vastaan.


title: Fabián Canobbio

text: Kaudeksi 2004–2005 Canobbio siirtyi juuri pääsarjasta pudonneeseen Celta Vigoon vuoden lainasopimuksella. Celtalla oli mahdollisuus osto-optioon kauden jälkeen. Hän oli joukkueensa paras maalintekijä 12 osumallaan yhdessä Jandron kanssa. Celta käytti osto-optionsa Canobbioon ja niin hän siirtyi pysyvällä siirrolla joukkueeseen.


title: Fabián Canobbio

text: Kolmen seuraavan kauden aikana Celtassa Canobbio oli joukkueen tärkeimpiä hyökkäyspään pelaajia. Viimeisellä Celta-kaudellaan 2007–2008 hän teki seitsemän maalia. Joukkue ei kuitenkaan onnistunut nousemaan takaisin maan pääsarjaan ja niin hänet vapautettiin sopimuksestaan heinäkuussa 2008. Myöhemmin samana kesänä hän siirtyi pääsarjaseura Valladolidiin.


title: Fabián Canobbio

text: Marraskuussa 2008 hän ratkaisi maaleillaan pelit Sevillaa sekä Real Madridia vastaan.


title: Fabián Canobbio

text: Canobbio teki ensiesiintymisensä Uruguayn maajoukkueessa 7. lokakuuta 2001 vuoden 2002 MM-karsintaottelussa Kolumbiaa vastaan. Hänet valittiin mukaan kokoonpanoon vuoden 2007 Copa Américaan, jossa hän pelasi kaksi ottelua.


title: Parhaat – 20 suosikkisävelmää

text: Parhaat – 20 suosikkisävelmää on Kikan kokoelma vuodelta 1997. Levy on koottu Kikan neljältä ensimmäiseltä levyltä sekä niiden singleiltä.Kappale "Anna Kulta Anna" on käännösversio ranskalaisen "Ottawan" -yhtyeen kappaleesta "Hands Up" vuodelta 1981. Kappale "Apinamies" on käännösversio kappaleesta "Big Fat Oranguman", jonka alkuperäisenä säveltäjinä ovat Tony Cole, Graeme Hall, ja Steve Wolfe, johon Pertti Reponen on tehnyt suomenkieliset sanat. Kappale "Vastarakastunut" taas on käännösversio "Dollar" -yhtyeen vuonna 1979 julkaissusta kappaleesta "Love's Gotta Hold On Me", ja kappale "Näinkö Aina Meille Käy" on käännösversio Barbi Bentonin vuonna 1978 julkaistusta kappaleesta "Ain't That Just The Way That Life Goes Down".


title: Parhaat – 20 suosikkisävelmää

text: Levyn kappaleiden todelliset säveltäjät ja sanoittajat ovat piiloutuneet taiteilijanimien taakse; "Kirsi Sunila" on Ilkka Vainion taiteilijanimi, "Inari Katramo" on Veikko Samulin taiteilijanimi, ja "Kristiina Sydänmaa" on vuorostaan Risto Asikaisen taiteilijanimi.


title: Kliininen farmakologia

text: Kliininen farmakologia on lääketieteen alue, osa farmakologiaa, jonka piiriin kuuluvat lääkehoito ja lääkeaineiden vaikutukset ihmisessä.


title: Kliininen farmakologia

text: Koe-eläin- tai laboratoriokokeet ovat riittämättömiä selvittämään lääkeaineiden etuja ja varjopuolia, jolloin kliinisen farmakologian tehtäväksi jää tutkia niiden varsinaiset vaikutukset erilaisissa tautitiloissa ja muissa erikoisolosuhteissa.


title: Henrik Karlsson (pilapiirtäjä)

text: Henrik Karlsson (taiteilijanimeltään Karlsson, s. 1956) on suomalainen pilapiirtäjä. Hän on toiminut "Helsingin Sanomien" pilapiirtäjänä vuodesta 1986 lähtien. Hänen pilapiirroksiaan on julkaistu Helsingin Sanomien pääkirjoitussivulla maaliskuusta 2005 lähtien.


title: Kohtaamiset ja erot

text: Kohtaamiset ja erot on 21-osainen suomalainen televisiosarja, joka esitettiin Yle TV2-kanavalla 1994–1995. Sarja on esitetty uusintana 1998.


title: Kohtaamiset ja erot

text: Sarja sai vuonna 1995 Telvis-kunniakirjan..


title: Teuvan vaakuna

text: Teuvan vaakuna on Teuvan kunnan tunnus, joka viittaa maatalouteen.


title: Teuvan vaakuna

text: Vaakunan selitys on ”sinisessä kentässä kaksi hopeista varstaa ristikkäin.” Vaakunan on suunnitellut Ahti Hammar, ja Teuvan kunnanvaltuusto hyväksyi sen kokouksessaan 30. joulukuuta 1952. Sisäasiainministeriö vahvisti vaakunan käyttöön 20. huhtikuuta 1953.


title: Klintti

text: Klintti () on sedimenttikiveen eroosion vaikutuksesta syöpynyt laaja törmä eli kliffi. Klinttejä tavataan kallioisilla rannikoilla ja ne voivat olla osittain taluksen peittämiä tai terassimaisia. Klintti tarkoitti alkuaan Viron Suomenlahden puoleisen rannikon abraasiotörmää, mutta nimitys sai myöhemmin yleisemmän merkityksen. Ruotsissa klintti () merkitsee paitsi rantajyrkännettä myös muunlaisessa maastossa sijaitsevaa jyrkännettä.


title: Klintti

text: Kliffi () tarkoittaa klintin tavoin rannan geologisiin kerrostumiin (sedimentteihin) muodostunutta äkkijyrkkää törmää. Nimitystä käytetään varsinkin Englannin kanaalin kalkkikivitörmistä.


title: Monotrysia

text: Monotrysia on erilaissuonisten perhosten toinen ryhmä (toisen muodostavat aitoperhoset). "Monotrysiaan" kuuluvien lajien naarailla on vain yksi genitaaliaukko, kun aitoperhosilla niitä on kaksi. Kaikki lajit ovat pienikokoisia ja yleensä suhteellisen vaatimattoman näköisiä. Ryhmällä ei katsota olevan varsinaista taksonomista asemaa eikä esimerkiksi ITIS käytä sitä luokituksessaan.


title: Cristina D’Avena

text: Cristina D’Avena (s. 6. heinäkuuta 1964 Bologna, Italia) on italialainen laulaja ja näyttelijä, joka esiintyy myös televisiossa.


title: Cristina D’Avena

text: Hieman yli kolmivuotiaana D’Avena osallistui italialaiseen Kultaisen šekiilin laulukilpailuun ("Zecchino d’Oro") kappaleella ”Il valzer del moscerino” ja sijoittui kolmanneksi. Tämän jälkeen hän oli Kultaisen šekiilin laulukilpailun kuoron, Piccolo-kuoron, jäsenenä vuoteen 1976 asti, mutta jatkoi vielä viisi vuotta kymmenen vuotta nuoremman sisarensa kanssa yhdessä kuoron jäseninä.


title: Cristina D’Avena

text: Vielä 1980-luvun alussa D’Avena näki laulamisen lähinnä harrastuksena. Samoihin aikoihin Canale 5 -televisiokanavan lastenohjelmien vastaava Alessandra Valeri Manera etsi naisääntä esittämään japanilaisen "Pinokkio"-animaation tunnuslaulun. Tämän jälkeen D’Avena on esiintynyt 1980-luvun loppupuolella useissa lasten televisio-ohjelmissa. Vuonna 1998 hän esiintyi myös elokuvassa ja 2007 hän julkaisi televisio-ohjelmien tunnuskappaleita sisältävän levyn.


title: Cristina D’Avena

text: D’Avena on julkaissut 169 albumia ja 72 singleä. Hän on esiintynyt myös useilla videoilla ja yhdellä DVD:llä. Televisio-ohjelmissa hän on ollut mukana 1960-luvun lopusta tähän päivään. Vielä nykyäänkin D’Avena toimii Kultaisen šekiilin laulukilpailun parissa muun muassa laulamalla kilpailun duetto-osuuksia kilpailussa olevien lasten kanssa. Ulkomailla ja etenkin Euroopassa D’Avena tunnetaan animaatioiden, etenkin japanilaisen animaatoiden alkutunnuskappaleiden (eng. "Opening"/"intro" ja italiaksi "Sigla") laulajaksi, joissa hän lauloi sarjoihin liittyvät alun tunnusmusiikit, jotka italian televisio-yhtiöt ja muusikot tuottivat sarjoille.


title: Ilmavalokuvaus

text: Ilmavalokuvaus on maanpinnalla olevien kohteiden valokuvausta ilmasta. Kamera ei ole tuettu maahan asti. Ilmavalokuvia voidaan ottaa esimerkiksi lentokoneesta, helikopterista, kuumailmapallosta, miehittämättömistä radio-ohjattavista lennokeista sekä leijojen tai laskuvarjojen avulla.


title: Ilmavalokuvaus

text: Maanmittauslaitoksella on noin 700 000 ilmavalokuvan tietokanta. Kuvia voi tarkastella Kansalaisen Karttapaikka -sivuston avulla. Kuvat ovat ortoilmakuvia. Ortoilmakuva on ilmakuva, joka kuvaa maanpinnan kohtisuoraan ilmasta katsottuna ja korjattuna tasokarttaa varten.


title: Ilmavalokuvaus

text: Suomen Ilmakuva Oy:n arkistossa on yli 2,4 miljoonaa kuvaa 1950-luvulta alkaen. Lentokuva Vallas Oy:n arkistossa on neljältä vuosikymmeneltä yli 330 000 ilmakuvaa, joita voi selata Internetissä.


title: Lela Star

text: Lela Star (s. 13. kesäkuuta 1985 Florida) on yhdysvaltalainen aikusviihdenäyttelijä. Hän muutti Los Angelesiin vuonna 2006 ja oli vuonna 2010 ehdolla AVN-palkinnon saajaksi.


title: Lela Star

text: Hän on näytellyt yli 80 aikusviihdeelokuvassa.


title: Country Joe and the Fish

text: Country Joe and the Fish on yhdysvaltalainen psykedeelistä rockia soittava yhtye, joka toimi aktiivisesti länsirannikon ja San Franciscon lahden alueella 1965–1971.


title: Country Joe and the Fish

text: Yhtyeen perustivat vokalisti Country Joe McDonald ja kitaristi Barry Melton. Country Joe and the Fish esitti kappaleissaan suoraa kritiikkiä Vietnamin sotaa vastaan. Folk- ja psykedeelissävytteisen yhtyeen tunnetuin kappale on "The Fish Cheer/I-Feel-Like-I'm-Fixin'-To-Die Rag", jonka sävelsi ja sanoitti McDonald vuonna 1965, mutta joka julkaistiin vasta yhtyeen toisella albumilla 1967. McDonald esitti kappaleen Woodstockissa vuonna 1969.


title: Country Joe and the Fish

text: Yhtyeen nimi viittaa Staliniin ("Country Joe") ja Maon vertaukseen "kaloista, jotka uivat kansojen meressä".


title: Baltian klintti

text: Baltian klintti on noin 1 100–1 200 km:n pituinen kalkkikivestä muodostunut kalliotörmä, klintti, Itämerellä. Se alkaa Öölannin saaren länsirannikon läheisyydestä, josta se kulkee Itämeren poikki Osmussaarelle ja edelleen Pohjois-Viron kautta Venäjän Inkerinmaan ja Leningradin alueiden läpi Laatokalle. Siitä noin 250 km on Viron maaperällä. Korkeimmillaan törmä on 55,6 metriä merenpinnasta Ontikassa Viron itäosassa.


title: Baltian klintti

text: Klintti alkaa Öölannin länsirannikolta ja se jatkuu saaren pohjoisrannikolta meren alla Osmussaarelle ja edelleen Pakrin saarille. Viron rannikolla klintti alkaa Pakrin niemimaalta, josta se jatkuu maan rannikkoa pitkin Venäjälle. Venäjällä muodostuma katoaa nuoremman Devonikautisen kivikerroksen alle Laatokan etelärannikolla.


title: Baltian klintti

text: Pohjois-Viron Klintti on syntynyt Kambri- ja Ordovikikausien, osana Baltian klinttia, aikana noin 500 miljoonaa vuotta sitten ja mahdollistaa siten sen ikäisten kivien tutkimisen. Se on kerrostunut trooppisissa merissä ajalla jolloin Pohjois-Eurooppa oli suunnilleen päiväntasaajan tienoolla. Klintti koostuu merieliöiden kalkkipitoisten kuorien kivettyneistä jäännöksistä. Kalkkikivikerrosten välissä on öljyliusketta joka on muodostunut fossiilisista levistä ja on asinatuntijoiden mukaan maailman laadukkainta.


title: Baltian klintti

text: Klintti on sedimenttikiveen eroosion vaikutuksesta syöpynyt laaja törmä eli kliﬃ. Klintti tarkoitti alkujaan Viron Suomenlahden puoleisen rannikon rapautumistörmää, mutta nimitys tuli myöhemmin yleisempään merkitykseen. Törmästä paljastuu sedimenttikivi -lajeja, jotka ovat säilyneet vahingoittumattomina maankuoren liikkeissä. Niistä löytyy hyvin säilyneitä fossiileja, joiden avulla on saatu tietoa kambri- ja ordovikikausien alueellisiin stratigrafialuokituksissa käytettäviksi.


title: Baltian klintti

text: Ordovikikausi oli geologinen ajanjakso, joka oli toinen paleotsooisen maailmankauden kuudesta jaksosta. Kausi alkoi pienellä joukkotuholla noin 490 miljoonaa vuotta sitten ja päättyi suurempaan joukkotuhoon 443,5 miljoonaa vuotta sitten. Virosta löytyy Ordovikikauden varhaisimpia kerrostumia mutta nuoremmat kerrostumat ovat jääkaudet vieneet mennessään. Etelä-Virossa on jo siluuri- ja devonikauden kerrostumia. Virosta kuitenkin puuttuu useita geologisia ajanjaksoja niin kuin hiilikausi, permikausi, triaskausi, jurakausi, liitukausi, sekä paleogeeninen ja neogeeninen ajanjakso. Näitä kausia löytyy Keski-Euroopasta.


title: Baltian klintti

text: Klintti on jyrkänne, mutta maisemat sen päällä olevat hyvin tasaisia. Klintin päällä oleva maakerros on ohut ja sen vuoksi sen kasvillisuus on katajaa kasvavia alvareita on hajallaan koko Viron pohjoisrannikolla osapuilleen Paldiskin ja Sillamäen välisellä alueella. Niitä esiintyy Viron lisäksi vain Etelä-Ruotsissa joillakin paikkakunnilla. Jos metsää on niin se on vain 50–100 metriä leveä kaistale, mutta kasvistoltaan ainutlaatuinen. Kaikki klintti ei ole rantaa vaan osa siitä on maalla jossa paikoin jyrkänteen alla kasvaa rehevää lehtimetsää jossa on jalavia, lehmuksia ja saarnia. Vaikean maaston vuoksi metsät ovat säästyneet hakkuilta.


title: Baltian klintti

text: Viime vuosina etenkin alvari on vähentynyt huolestuttavasti: Kun 1930-luvulla alvareita oli 43 000 hehtaaria, vuonna 2000 niitä oli 12 000 ja vuonna 2010 arviolta 9 000 hehtaaria. Viron alvareilla kasvaa 267 putkilokasvilajia, joista arviolta viidesosa on suojeltuja. Siellä kasvaa myös 142 sammallajia ja 263 jäkälälajia.


title: Baltian klintti

text: Nykyisin eroosio syö klinttia Osmussaaren, Pakri-saarten, Pakrin niemimaan, Türisalun ja Udrian alueilla. Aallokko ja sää aiheuttavat romahduksia ylempään kalkkikivikerrostumaan. Eroosion tuloksena klintin alaosaan muodostuu pieniä luolia, jotka myös edesauttavat törmän rapautumista. Pohjois-Viron klintin alueella on kaksitoista vesiputoista, joista kolme korkeinta sijaitsee Itä-Virumaalla peltojen kuivatuskanavien suuaukoissa. Näistä korkein, 30 metrin korkuinen Valasten putous sijaitsee Ontikassa.


title: Baltian klintti

text: Baltian klintti on ehdolla Unescon maailmanperintökohteeksi. Pohjois-Viron klintin lisäksi Baltiassa on kaksi muutakin klinttiä. Nämä ovat etelämpänä sijaitsevat ja nuoremmat Siluuriklintti ja Devoniklintti.


title: Elegia (kappale)

text: Elegia on Timo Rautiainen & Trio Niskalaukauksen toinen single albumilta "Rajaportti". Kappaleen B-puolena julkaistu ”Mustamaalaan” on lainakappale Sielun Veljiltä.


title: Elegia (kappale)

text: Kappale debytoi Suomen virallisen singlelistan toisella sijalla, ja se pysyi listalla yhteensä 7 viikkoa.


title: Mihail Hrunitšev

text: Mihail Vasiljevitš Hrunitšev (; 22. maaliskuuta 1901 – 2. kesäkuuta 1961) oli Neuvostoliiton lentokoneteollisuusministeri 1950-luvulla.


title: Mihail Hrunitšev

text: Mihail Hrunitšev liittyi Neuvostoliiton kommunistiseen puolueeseen vuonna 1921. Hän yleni vuonna 1944 kenraaliluutnantiksi Neuvostoliiton asevoimien teknisissä joukoissa ja sai Neuvostoliiton sankarin kunnianimen vuonna 1945. Hrunitševista tuli lentokoneteollisuusministeri vuonna 1946. Hän oli Neuvostoliiton ministerineuvoston varapuheenjohtaja vuosina 1955–1957 ja vuonna 1961.


title: Espanjan edustajainhuone

text: Espanjan edustajainhuone () on Espanjan parlamentin alahuone. Edustajainhuoneeseen valitaan joka neljäs vuosi 350 edustajaa. Edustajat valitaan D'Hondtin menetelmällä. Kesäkuun 2016 vaaleissa suurimmat puolueet olivat kansanpuolue 134:llä paikalla ja sosialistinen työväenpuolue 84:llä paikalla. Nykyisenä puhemiehenä toimii Ana Pastor (PP).


title: Mjasištšev M-55

text: Mjasištšev M-55 (NATO-koodi Mystic) on korkealla lentävä neuvostoliittolainen tiedustelulentokone, joka kehitettiin Mjasištšev M-17-koneesta.


title: Mjasištšev M-55

text: M-17-koneen suunnittelu alkoi vuonna 1978, jolloin Yhdysvallat edelleen – satelliittitekniikan käytöstä huolimatta – lähetti tiedustelupalloja Neuvostoliiton yli. Tarkoitus oli, että M-17-kone voisi ampua pallot alas. Koneen ensilento tapahtui 26. toukokuuta 1982. 28. maaliskuuta 1990 M-17 ohjaajanaan Vladimir Arkhipenko teki edelleen voimassa olevan 16–20-tonnisten lentokoneiden lakikorkeusennätyksen: 21 830 metriä. M-17-kone on saavuttanut 12 Fédération Aéronautique Internationalen maailmanennätystä, joita viisi on edelleen voimassa.


title: Mjasištšev M-55

text: M-17:n rooli tiedustelupallojen metsästäjänä Neuvostoliiton ilmavoimissa päättyi vuonna 1987. Raskaampi kaksimoottorinen M-55 Geophysica sai tämän roolin, ensimmäinen M-55 lensi vuonna 1988. Vuonna 1994 tiedustelukoneen valmistus päättyi, koneita oli valmistettu vain viisi kappaletta.


title: Mjasištšev M-55

text: 21. syyskuuta 1993 M-55 ohjaajanaan Viktor Vasenkov lensi 21 360 metrin korkeuteen ja tämä on painoluokan ennätys edelleen. M-55 saavutti 15 FAI:n ennätystä, joista yhtään ei ole ylitetty.


title: Mjasištšev M-55

text: Osa M-55 Geophysica-koneista on edelleen tutkimuskäytössä. Niillä on muun muassa tutkittu vuosina 1996–1997 Pohjoismantereen stratosfääriä.


title: Mjasištšev M-55

text: Irlantilaisen Qucomhaps-yhtiö  on pohtinut M-55-koneenkäyttöä tietoliikennelinkkinä Kaakkois-Aasiassa.


title: Kuunkuiskaajat

text: Kuunkuiskaajat oli vuosina 2008–2016 toiminut suomalainen folkduo, jonka muodostivat Värttinä-yhtyeen Johanna Hytti (o.s. Virtanen) ja Susan Aho. Kuunkuiskaajat edusti Suomea vuoden 2010 Eurovision laulukilpailussa kappaleella ”Työlki ellää”, mutta putosi semifinaalissa ja menetti finaalipaikan kolmella pisteellä.


title: Kuunkuiskaajat

text: Susan Aho on kuulunut Värttinä-yhtyeeseen vuodesta 1997 ja Johanna Hytti vuodesta 2001. Kuunkuiskaajat perustettiin, kun Saksa–Suomi-seura etsi yksitoista tilaisuutta kestävälle Saksan-kiertueelle yhtyettä, joka esittäisi myös tangoa. Virtanen ja Aho totesivat pystyvänsä tähän ja lähtivät duona kiertueelle. Yhdistelmä toimi, ja Kuunkuiskaajat teki ensilevynsä, jonka oli tarkoitus ilmestyä elokuussa 2009. Pääsy euroviisukarsintoihin lykkäsi levyn ilmestymisen joulukuulle. Levyltä valittiin euroviisuehdokkaaksi Timo Kiiskisen kirjoittama kappale ”Työlki ellää”. Kuunkuiskaajat julkaisivat vuonna 2016 toisen albuminsa "Revitty rakkaus". Sen myötä duo myös lopetti toimintansa juhannuksena 2016.


title: Kuunkuiskaajat

text: Musiikillisiksi esikuvikseen Kuunkuiskajien naiset ovat nimenneet Laila Kinnusen ja Harmony Sistersin.


title: HMS Vancouver

text: HMS Vancouver (viirinumerot D28 ja huhtikuusta 1918 G04 ) oli Britannian Kuninkaallisen laivaston Amiraliteetin V-luokan hävittäjä, joka palveli ensimmäisen maailmansodan lopulla. Alus nimettiin 1. huhtikuuta 1928 "HMS Vimyksi", jolloin sen viirinumeroksi tuli D33. Alus palveli "HMS Vimynä" toisessa maailmansodassa.


title: HMS Vancouver

text: Alus tilattiin 30. kesäkuuta 1916 Beardmoren telakalta Dalmuirista Glasgowista osana 1916-1917 laivasto-ohjelmaa ja sen köli laskettiin 15. maaliskuuta 1917. Alus laskettiin vesille 28. joulukuuta 1917 nimellä "HMS Vancouver". Aluksen nimi oli kunnianosoitus George Vancouverille (1757-1798). Se valmistui 9. maaliskuuta 1918.


title: HMS Vancouver

text: "HMS Vancouver" palveli ensimmäisen maailmansodan lopun Suuressa laivastossa, minkä jälkeen se palveli Itämerellä tukemassa Venäjän vallankumouksellisia vastaan taistelevia joukkoja. Alus siirrettiin vuoden 1921 lopulla Atlantin laivaston 1. Hävittäjälaivueeseen ja se siirtyi edelleen laivueen mukana Välimeren laivastoon.


title: HMS Vancouver

text: "HMS Vancouver" siirrettiin huhtikuussa 1928 reserviin, jolloin se samalla nimettiin uudelleen "HMS Vimyksi". Nimen muutoksella mahdollistettiin nimen käyttäminen Kanadan laivastossa, jolle siirrettiin "HMS Toreador". Aluksen uusi nimi muistutti Kanadan armeijan käymästä Vimyn harjanteen taistelusta 1917.


title: HMS Vancouver

text: "HMS Vimy" otettiin 9. elokuuta 1939 palvelukseen miehitettynä reserviläisillä, jolloin se osallistui Weymouthin lahdella kuningas Yrjö VI:n pitämään reservilaivaston katselmukseen. Alus siirtyi syyskuussa 11. Hävittäjälaivueeseen kanaalinsaattueiden suojaamiseen sekä sukellusveneiden torjuntaan. Laivueen muut alukset olivat: laivueenjohtajan "HMS Mackay", "HMS Vanquisher", "HMS Walker", "HMS Versatile", "HMS Warwick", "HMS Whirlwind" ja "HMS Winchelsea".


title: HMS Vancouver

text: "HMS Vimy" ja "HMS Versatile" suojasivat 7. syyskuuta Liverpoolista saattuetta OB1. Suojaus erkani 10. syyskuuta saattueesta palaten Liverpooliin, jossa ne liittyivät 15. syyskuuta saattueeseen OB4. Alus erkani saattueesta seuraavana päivänä palaten Plymouthiin.


title: Arabella

text: Arabella on Richard Straussin säveltämä ooppera, kolminäytöksinen lyyrinen komedia, johon libreton on kirjoittanut Hugo von Hofmannsthal. Teoksen ensiesitys oli 1. heinäkuuta 1933 Staatsoperissa Dresdenissä. Oopperan tapahtumat sijoittuvat vuoden 1860 Wieniin.


title: Arabella

text: "Arabellan" ensiesityksessä kapellimestarina oli Clemens Krauss, ja Arabellan roolin tulkitsi Viorica Ursuleac. Yhdysvalloissa teos esitettiin ensimmäistä kertaa 10. helmikuuta 1955 Metropolitan-oopperassa. Metropolitan-oopperan ensimmäinen Arabella oli Eleanor Steber.


title: Vedenalainen valokuvaus

text: Vedenalainen valokuvaus on tavallisesti sukeltamisen, pintasukeltamisen tai uinnin yhteydessä tapahtuvaa valokuvaamista siten, että kamera tai vähintäänkin objektiivin etulinssi on veden alla. Etulinssi voi olla myös osittain veden alla ja osittain pinnan yläpuolella, jolloin kuvaan saadaan vedenalaisia ja -päällisiä kohteita yhtä aikaa.


title: Vedenalainen valokuvaus

text: Vedenalaisen valokuvauksen välineet ja kuvaustekniikka poikkeavat normaalista kuvauksesta. Kamera voi olla vedenpitävä tai se on suljettu vedenpitävään, läpinäkyvään suojaan. Syvälle mentäessä auringonvalon pitkät aallonpituudet (kuten punainen ja oranssi) suodattuvat aiheuttaen värien ja kontrastin vähenemisen sini-vihreisiin aallonpituuksiin. Värien vaimeneminen tapahtuu myös vaakasuorassa suunnassa veden alla. Tämän vuoksi kamera pyritään saamaan lähelle kohdetta. Laajakulma- ja makro-objektiivit ovat sopivia vedenalaiseen kuvaukseen. Salamalaitetta käytetään usein lähellä olevien vedenalaisten kohteiden värien esiintuomiseen.


title: Vedenalainen valokuvaus

text: Vedenalainen maisema on vaativa maisemavalokuvauksen kohde.Esimerkki värien muuntumisesta ja värikorjauksista vedenalaisessa kuvauksessa


title: Calibri

text:
Calibri on sans-serif-luokkaan kuuluva kirjasintyyppi, joka kuuluu Microsoft ClearType -fonttikokoelmaan.
Calibri korvasi Microsoft Office 2007 -ohjelmistopaketissa Times New Romanin oletusfonttina Wordissa ja Arialin oletusfonttina PowerPoint-, Excel- ja Outlook-ohjelmissa. Se on oletusfonttina myös Microsoft Office 2010 -ohjelmistopaketissa.


title: Calibri

text: Calibrin suunnitteli Lucas de Groot Microsoftille hyödyntämään ClearType-renderöintitekniikkaa.


title: Calibri

text: Calibri-fonttiin kuuluvat pehmeät, pyöristetyt kulmat ja käännökset, jotka erottuvat parhaiten isommilla fonttikooilla. Calibri kattaa latinalaisten aakkosten lisäksi kreikkalaisen ja kyrillisen kirjaimiston. OpenType-ominaisuuksiin kuuluvat muun muassa kapiteelit, ylä- ja alaindeksit sekä ligatuurit.


title: Calibri

text: Fontti toimitetaan Windows Vistan, Windows 7:n, Microsoft Office 2007:n ja Microsoft Office 2008 for Macin mukana.


title: Calibri

text: Calibri, kuten myös Cambria, Candara, Consolas, Constantia ja Corbel, tulee myös ilmaisen Powerpoint 2007 Viewerin sekä Microsoft Office Compatibility -ohjelmistopaketin mukana.


title: Calibri

text: Fontin kaupallista versioita myyvät Ascender Corporation sekä Monotype Imaging MicroType-formaatissa osana Vista 8 Font Set package -ohjelmistolaajennusta.


title: Calibri

text: Calibri voitti vuoden 2005 TDC2-palkinnon kategoriassa "Type System" (kirjoitusjärjestelmä).


title: Honolulu (albumi)

text: Honolulu on Kai Hyttisen studioalbumi vuodelta 1973.


title: Mohamed Lamine Zemmamouche

text: Mohamed Lamine Zemmamouche (, s. 2. tammikuuta 1985 Mila) on algerialainen jalkapallomaalivahti, joka edustaa Algerian pääsarjassa pelaavaa USM Algeria.


title: Mohamed Lamine Zemmamouche

text: Zemmamouche edusti USM Algeria vuosina 2004–2006, jossa hän voitti Algerian mestaruuden vuonna 2005. Sittemmin hän siirtyi MC Algeriin vuonna 2009, jossa Zemmamouche on toiminut ykkösvahtina.


title: Mohamed Lamine Zemmamouche

text: Kesällä 2011 Zemmamouche siirtyi takaisin USM Algeriin. Kaudella 2012–2013 hän nousi tärkeään rooliin, kun joukkue saavutti Algerian cupin ja Algerian supercupin voittojen lisäksi Arabian Mestarien liigan. Zemmamouche palkittiin kauden päätteeksi Kultaisella hanskalla. Hän auttoi joukkuettaan myös kaudella 2013–2014, kun USM Alger juhli Algerian mestaruutta.


title: Mohamed Lamine Zemmamouche

text: Zemmamouche pelasi ensimmäisen maaottelunsa Algerian maajoukkueessa tultuaan valituksi vuoden 2010 Afrikan-kisoihin. Hän tuli Egypti-ottelun loppuhetkillä maan ykkösvahdin Chaouchin tilalle, joka ajettiin ottelussa ulos saatuaan toisen keltaisen kortin. Zemmamouche pelasi kisoissa myös toisen ottelunsa pronssiottelussa Nigeriaa vastaan 30. tammikuuta 2010.


title: Maisemakuva

text: Maisemakuva voi tarkoittaa:


title: Tilly Soldan

text: Mathilda ”Tilly” Soldan (1873–1931) oli Juhani Ahon avopuoliso samaan aikaan, kun Aho oli avioliitossa Tillyn sisaren Venny Soldan-Brofeldtin kanssa.


title: Tilly Soldan

text: Tilly oli ruotsinkielisen insinöörin ja Suomen Rahapajan johtajan August Fredrik Soldanin ja hänen saksalaissyntyisen vaimonsa Marien kuudesta lapsesta nuorin, kymmenen vuotta siskoaan Vennyä nuorempi. Tässä ruotsinkielisessä perheessä oli viisi tyttöä ja yksi poika Gutten.


title: Tilly Soldan

text: Vain Venny ja Gutten avioituivat, Tilly, Alma, Elin ja Helmi jäivät naimattomiksi. Tilly tosin eli kolmiodraamassa Ahon avopuolisona. Asia, joka oli hyvin kipeä Vennylle ja josta ei kerrottu ulkopuolisille ja pysyikin salassa julkisuudelta aina vuoteen 1951 asti, jolloin Juhani Ahon poika Antti Aho kirjoitti kirjailijaisänsä elämäkerran Juhani Aho – Elämä ja teokset I–II, WSOY 1951.


title: Tilly Soldan

text: Venny ei ollut kovin innostunut kodinhoidosta ja pyysi sisartaan Tilly Soldania auttamaan, sillä Juhani Ahon taiteellinen ja vilkas tuttavapiiri vieraili usein ja viipyi monesti päiväkausia tai jopa viikkoja Ahojen vieraana kaikkialla, missä he asuivat. Vennyn ollessa stipendimatkalla Berliinissä Tilly jäi hoitamaan Ahojen taloutta ja Juhanin ja Vennyn vuoden ikäistä poikaa Heikkiä. Tuona aikana Juhani Ahon ja Tillyn suhde kehittyi ystävyyttä pitemmälle. Venny ei katkaissut ystävyyttään sisareensa, vaikka tilanne oli vaikea, eikä halunnut erota miehestään. Lopulta Juhani Aho eli kahden naisen kanssa. Toinen oli vihitty vaimo Venny ja toinen avovaimo Tilly.


title: Tilly Soldan

text: ”Venny oli voimakas, luova nainen, jonka selviytymiskykyä on ihailtu. Tilly taas oli lapsellinen ja alistuva. Hänelle ei ole annettu mitään arvoa, koska hän ei ollut taiteilija”, kertoo Tuula Levo, joka on kirjoittanut kolmiodraamasta kirjan nimeltä "Neiti Soldan" (Otava).


title: Tilly Soldan

text: Kun Tilly alkoi odottaa Juhani Ahon lasta, Venny lähetti hänet Göteborgiin synnyttämään, jottei totuus paljastuisi. Tillyn ja Jussin yhteinen poika Nils Björn eli ”Nisse” syntyi vuonna 1902. Tilly esitteli hänet ottolapsenaan.


title: Tilly Soldan

text: Juhani Aho osti Tillylle ja pojalleen maapaikan Ristinummelta läheltä Aholaa ja kävi säännöllisesti viljelemässä sen peltomaita. Tilly perusti sinne lastenhoitokodin nimeltä Kakarasaari taloudellisista syistä. Vuonna 1914 Tilly luopui paikasta ja lähti Tukholmaan opiskelemaan sairaanhoitajaksi. Valmistuttuaan Tilly muutti poikansa kanssa Helsinkiin Töölöön saatuaan viran lastenhoito-opiston johtajattarena.


title: Tilly Soldan

text: Tilly kuoli syöpään 58-vuotiaana kymmenen vuotta Juhani Ahon kuoleman jälkeen vuonna 1931.


title: Vihan lapsi

text: Vihan lapsi ("Bad Boy") on Kurt Neumannin ohjaama yhdysvaltalainen elokuva vuodelta 1949. "Vihan lapsi " oli Audie Murphyn toinen elokuva ja ensimmäinen, jossa hänellä oli päärooli. Elokuvassa Murphy näytteli rikollisen taustan omaavaa Danny Lesteriä, joka pyritään sopeuttamaan takaisin yhteiskuntaan.


title: Leikki riittää

text: Leikki riittää on Paula Koivuniemen studioalbumi vuodelta 1975.


title: Valkonaaman poika

text: Valkonaaman poika ("Son of Paleface") on vuonna 1952 valmistunut jatko-osa elokuvalle "Valkonaama". Elokuvan ohjasi Frank Tashlin, ja sen pääosassa näytteli edeltäjänsä tavoin Bob Hope. Hope näyttelee Junior Potteria, joka lähtee villiin länteen lunastamaan isänsä perintöä.


title: Višegradin joukkomurha

text: Višegradin joukkomurha oli Bosnian sodan tapahtuma Višegradin kaupungissa Bosnia ja Hertsegovinassa. Serbipoliisit ja -sotilaat murhasivat kaupungissa bosniakkisiviilejä. Kansainvälisen Jugoslavia-tuomioistuimen mukaan serbit tappoivat Višegradissa ja sen ympäristössä noin 3 000 bosniakkia.


title: Višegradin joukkomurha

text: Ennen sotaa Višegradissa oli noin 14 000 bosniakkia. Sodan alkuvaiheissa serbialaiset ryhmät systemaattisesti hyökkäsivät bosniakkien kimppuun tavoitteenaan heidän poistaminen kaupungista. Merkittävin serbialainen ryhmittymä, joka syyllistyi Višegradin joukkomurhaan oli Valkoiset kotkat, jota johti Milan Lukić. Valkoiset kotkat hyökkäsivät useasti Višegradin bosniakkeja kohtaan. Ryhmä syyllistyi raiskauksiin, kidutukseen, silpomisiin, sekä bosniakkien pakottamiseen työhön ja muuttoon. Se oli ensimmäisiä esimerkkijä serbien bosnikkiväestön etnisistä puhdistuksista.


title: Višegradin joukkomurha

text: Serbit tappoivat useita bosniakkeja historiallisella Mehmed Paša Sokolovićin sillalla ja Drinajoen rannoilla. Kuolleet ja puolikuolleet uhrit heitettiin sillalta jokeen. Lisäksi monia bosniakkeja sullottiin Višegradin taloihin ja poltettiin elävältä. Kaupungin lähistöllä oli myös Vilina Vlasin kylpylä, joka oli yksi Bosnian sodan pahamaineisimpia leirejä, jossa bosniakkinaisia ja -tyttöjä raiskattiin ja pahoinpideltiin.


title: Višegradin joukkomurha

text: Višegradin tapahtumat pysyivät pitkään salassa. Serbit sulkivat kaupungin, minkä takia uutisten kerääminen sieltä oli hyvin vaikeaa. Vasta vuonna 1996 "The Guardian" -lehden toimittaja Ed Vulliamy pystyi paljastamaan Višegradin tapahtumat muulle maailmalle.


title: Bolen kansainvälinen lentoasema

text: Bolen kansainvälinen lentoasema () on Etiopian pääkaupungista Addis Abebasta kahdeksan kilometrin päässä sijaitseva kansainvälinen lentoasema ja maan kansallisen lentoyhtiön Ethiopian Airlinesin solmukohta. Lentoasemalla on kaksi 3,8 kilometrin mittaista kiitotietä.


title: Bolen kansainvälinen lentoasema

text: Lentoaseman kautta kulki vuonna 2008 6 295 713 matkustajaa. Bolen kansainvälinen lentoasema on Afrikan mantereen kuudenneksi vilkkain lentoasema. Kahdessa terminaalirakennuksessa on yhteensä 11 porttia eri kokoisia koneita varten.


title: Suomen Elokuvaajien Yhdistys

text:
Suomen Elokuvaajien Yhdistys F.S.C. r.y. (, ) on elokuvauksen ammattilaisten yhdistys. Yhdistys kutsuu jäsenikseen sellaisia elokuvaajia, jotka ovat toimineet aktiivisesti pääkuvaajana ja osoittaneet työssään "korkealaatuista taiteellista ammattitaitoa".
Yhdistyksen jäsenyys edellyttää kahden jäsenen suositusta ja hallituksen yksimielistä hyväksyntää. Yhdistyksen hallitus voi myös nimittää kunniajäseniä. Jäseneksi kutsutut saavat käyttää nimensä yhteydessä lyhennettä F.S.C., joka on merkki taideyhteisön arvostuksesta ja kunnioituksesta.


title: Suomen Elokuvaajien Yhdistys

text: Suomen Elokuvaajien Yhdistys ei ole ammattiyhdistys eikä kilta vaan kulttuuri-, jatkokoulutus- ja ammatillinen yhteenliittymä, jonka tarkoitus on toimia jäsentensä ammattitaidon kehittämiseksi. Se pyrkii parantamaan elokuvaajien ammattikunnan asemaa. Yhdistys myös takaa jäsentensä ammattitaidon. Se pyrkii edistämään jäsenten yhteistyötä ja järjestämään yhteyksiä ulkomaisiin kollegoihin.


title: Suomen Elokuvaajien Yhdistys

text: Yhdistys perustettiin 11. tammikuuta 1983. Sen puheenjohtaja vuonna 2013 on Tahvo Hirvonen.


title: Deutsche Presse-Agentur

text: Deutsche Presse-Agentur (DPA) on saksalainen uutistoimisto, joka on perustettu vuonna 1949. Uutistoimiston päämaja sijaitsee Hampurissa, Saksassa ja se tarjoaa uutisia saksaksi, englanniksi, espanjaksi ja arabiaksi.


title: Deutsche Presse-Agentur

text: DPA on Saksan suurin uutistoimisto.


title: IF Länken

text: IF Länken (suom. "Urheiluseura Lenkit") on vuonna 1945 perustettu Kristiinankaupungin alueella toimiva urheiluseura. Länkenissä toimivat itsenäisinä seuroina IF Länken Yleisurheilu, IF Länken Ski ja TWD-Länken sekä jaostoina voimanosto ja sulkapallo. Seuran tunnetuimpia urheilijoita ovat hiihtäjä Arto Koivisto (olympiakultaa ja pronssia 1976) sekä korkeushyppääjä Oskari Frösén (olympiaedustaja) ja yhdeksänkertainen voimanoston maailmanmestari Jarmo Virtanen. Länken on Suomen menestynein pyöräilyseura, ja sen tunnetuimpia ajajia ovat Kjell Carlström ja Jussi Veikkanen.


title: Kloorifenoli

text: Kloorifenolit ovat substituoituja fenoleja, joiden vetyatomeista yksi tai useammat ovat korvautuneet kloorilla.


title: Kloorifenoli

text: Kloorifenolit todettiin ensimmäistä kertaa kivihiilitervaa kloorattaessa vuonna 1836.


title: Kloorifenoli

text: Kloorifenolien hyötykäyttö on yleensä perustunut niiden pieneliöitä tappavaan vaikutukseen ja aineita on hyödynnetty liimoissa, maaleissa, nahkatuotteissa, rakennustarvikkeissa, valokuvausliuoksissa, kankaissa sekä teollisuuden kiertovesijärjestelmissä. Maailmalla kloorifenolit voivat olla edelleen käytössä kemiallisten yhdisteiden lähtöaineina tai välituotteina. Suomessa etenkin pentakloorifenolin käyttö kaupallisesti on kielletty valtioneuvoston päätöksellä (143/2000). Pentakloorifenolin lisäksi kielto koskee sen suoloja ja estereitä, sekä kemikaaleja, joissa kyseisiä aineita on enemmän kuin 0,1 painoprosenttia.


title: Kloorifenoli

text: Suomessa kloorifenolivalmisteita on käytetty varsinkin puunsuojauksessa. Yleisin valmisteista tunnettiin nimellä Ky5, jossa vaikuttavana aineina oli tetra-, tri- ja pentakloorifenolien natriumsuoloja. Aine oli tarkoitettu sahatavaran sinistymisen estämiseen. Nykyisin kloorifenolien käyttö sinistymisen estämiseen on Suomessa kielletty.


title: Kloorifenoli

text: Kloorifenolit ovat myrkyllisiä, myrkyllisin niistä on pentakloorifenoli. Aineet voivat imeytyä ihmisen elimistöön hengitysteiden kautta tai ihon lävitse. Mikäli isoja ihoalueita altistuu kloorifenoleja sisältäville liuoksille, voi se aiheuttaa vakavankin myrkytystilan. Suun kautta saadun tappavan annoksen ihmiselle on arvioitu olevan 50-200 mg/kg. Voimakas altistuminen aiheuttaa ihmisille hengitysvaikeuksia, hikoilua, kuumeilua ja vatsavaivoja. Tetra- ja trikloorifenoli aiheuttaa vastaavia oireita, mutta ihminen kestää niitä hieman suurempia annoksia.


title: Kloorifenoli

text: Kloorifenolit voivat aiheuttaa myös syöpää.


title: Kloorifenoli

text: Päijät-Hämeen Kärkölässä Koskisen Oy:n sahatehtaassa sattui vuonna 1972 tulipalo, jonka yhteydessä vesistöön pääsi sinistymisenestoaine KY-5:ttä, joka sisältää kloorifenolia. Kun WHO:n asettama yläraja on 10 mikrogrammaa, Kärkölästä mitattiin vuoden 1988 huhtikuussa noin 200 000 µg:n pitoisuus kloorifenolia. Myös läheisen Valkjärven kaloista löytyi suuria pitoisuuksia. Eläinkokeissa kloorifenolin oli huomattu aiheuttavan syöpää ja munuaisvaurioita.


title: Kloorifenoli

text: Kunnanjohtaja Tauno Paassilta kuitenkin vähätteli myrkyn vaikutuksia ja asetti kunnan kahden kuukauden tiedotuskieltoon ympäristöonnettomuudesta. Koskisen Oy:n toimitusjohtaja Kalevi Koskinen taas vaati silloisen ympäristöministeri Kaj Bärlundin eroa. Tehtaan päästöstä tehtiin rikosilmoitus, josta seurasi syyttämättäjättämispäätös. Koskisen oy:llä säilyi korvausvelvollisuus ja lopulta korkein hallinto-oikeus päätti vuonna 2008, että Koskisen Oy on vastuussa Kärkölän pilaantuneesta pohjavedestä. Vuosina 1972−1986 kärköläläiset sairastuivat muita useammin imusolmukesyövän alalaji non-Hodgkinin imusolmukesyöpään (14 tapausta, kun maan keskiarvo oli 7) ja pehmytkudossyöpiin (6, kun keskiarvo oli alle 2). Sen jälkeen sairastavuus niihin laski alle keskitason, mikä saattaa tarkoittaa, että kloorifenoli vain nopeuttaa syövän kehittymistä.


title: Kloorifenoli

text: Biopuhdistuksessa kloorifenoleja hajottamaan pystyviä pieneliöitä ovat mm. Rhodococcus-, Pseudomonas-, Flavobacterium- ja monet Mycobacterium-suvun bakteerit. Kloorifenolien täydelliseen hajottamiseen tarvitaan aina monilajinen pieneliökanta. Varsinaiset kloorifenoleja hajottavat pieneliöt pilkkovat yhdisteen sellaiseen muotoon, että toiset pieneliöt voivat muuttaa sen kivennäisiksi.


title: Australian Grand Prix 2010

text: Australian Grand Prix 2010 oli Formula 1 -kauden 2010 toinen osakilpailu, joka kilpailtiin 28. maaliskuuta Albert Parkin radalla. Kilpailun pääsponsoriksi palasi australialainen lentoyhtiö Qantas. Kilpailun voitti Jenson Button, joka voitti myös kauden 2009 Australian GP:n.


title: Semjon Kotko

text: Semjon Kotko (, op. 81) on Sergei Prokofjevin vuonna 1939 säveltämä ooppera. Siihen kirjoittivat libreton Prokofjev ja Valentin Katajev Katajevin romaanin pohjalta. Teos kantaesitettiin Moskovassa Stanislavskin oopperateatterissa 23. kesäkuuta 1940 Mihail Žukovin johdolla. Viisinäytöksisen oopperan tapahtumat sijoittuvat vuoden 1918 Ukrainaan.


title: Semjon Kotko

text: Prokofjev teki oopperan pohjalta myös kahdeksanosaisen orkesterisarjan. Se sävellettiin vuonna 1941 ja esitettiin ensimmäistä kertaa Moskovassa 27. joulukuuta 1943.


title: Semjon Kotko

text: "Semjon Kotko" oli jo unohdettu teos, kun sen esitys kuultiin Moskovan radiossa 20. tammikuuta 1959 jälleen Žukovin johtamana. Teoksesta tehtiin levytys vuonna 1960. Lisäksi Philipsillä on siitä levytys, jolla Valeri Gergijev johtaa Kirovin orkesteria ja Semjon Kotkon roolin tulkitsee Viktor Lutsjuk.


title: Gomelavia

text: Gomelavia (, ) oli valtio-omisteinen valkovenäläinen lentoyhtiö, joka oli perustettu vuonna 1996. Yhtiö lopetti toimintansa vuonna 2011, jolloin se operoi Homelin lentoasemalta Kaliningradiin, Minskiin ja Moskovaan kolmella Antonov An-24 -koneella.


title: Gomelavia

text: Alasajon aikoihin yhtiö lensi kolmeen kohteeseen Homelista.


title: Gomelavia

text: Helmikuussa 2011 yhtiön laivasto käsitti kolme Antonov An-24 -matkustajakonetta.


title: Fort McMurray

text: Fort McMurray on 72 363 asukkaan (2008) taajama Wood Buffalon kunnassa, Albertan provinssin luoteisosassa Kanadassa. Fort McMurray toimii Wood Buffalon kunnan päätaajamana, ja suurin osa palveluista on keskittynyt alueelle. Ennen vuotta 1995 Fort McMurray oli itsenäinen kaupunki, mutta samana vuonna se yhdistettiin "Improvement District 143" -kunnan ja muiden alueen taajamien kanssa uudeksi yksiportaiseksi Wood Buffalon hallintoalueeksi. Jos Fort McMurray olisi edelleen kaupunki, se olisi Albertan viidenneksi suurin Calgaryn, Edmontonin, Red Deerin ja Lethbridgen jälkeen.


title: Fort McMurray

text: Fort McMurray sijaitsee keskellä Athabascan öljyhiekkaesiintymiä, ja sitä kutsutaankin Albertan ja Kanadan öljypääkaupungiksi.


title: Fort McMurray

text: Ennen eurooppalaisten saapumista alueella asui cree-intiaaneja. Tiettävästi ensimmäinen eurooppalainen alueella oli Peter Pond, tutkimusmatkailija ja North West Companyn yksi perustajajäsenistä. Hän perusti vuonna 1778 turkiskauppa-aseman Athabascajoen varrelle, lähelle Athabascajärveä. Asema kuitenkin suljettiin vuonna 1788, kun Fort Chipewyan osoittautui suositummaksi.


title: Fort McMurray

text: Ensimmäiset muistiin kirjoitetut maininnat öljyhiekkaesiintymistä teki 1870-luvulla tutkimusmatkailija Alexander MacKenzie. Vuonna 1870 Hudson's Bay Company (HBC) perusti turkiskauppa-aseman Athabascajoen ja Clearwaterjoen yhtymäkohtaan (Nykyinen Fort McMurray). Vuonna 1898 HBC sulki kauppa-aseman, mutta Fort McMurray toimi edelleen kauttakulkupaikkana ja tärkeänä etappina Klondikeeen matkalla oleville kullanetsijöille.


title: Fort McMurray

text: Ensimmäinen öljyhiekkoja hyödyntävä yhtiö oli vuonna 1910 perustettu "Athabasca Oil and Asphalt Company". Vuonna 1942 Canadian Pacific Airlines (Nykyinen Air Canada) rakensi kiitotien ja terminaalirakennuksen nykyisen Fort McMurrayn lentoaseman alueelle. Fort McMurray virallistettiin kyläksi 1947, ja uudeksi nimeksi valittiin McMurray (). Ensimmäiseksi pormestariksi valittiin Alfred Penhorwood. Jo seuraavana vuonna McMurray sai kaupunkioikeudet. "Alberta Government Telephones" rakensi 1958 kaukopuheluyhteyden, mikä mahdollisti kaukopuhelut muualle Kanadaan. Kaupungin nimi palautettiin Fort McMurrayksi 1962. Vuonna 1967 valmistui ensimmäinen ympärivuotinen tieyhteys, Alberta Highway 63 Edmontonin lähettyviltä Fort McMurrayn kaupunkiin.


title: Fort McMurray

text: 1960-luvun loppupuolella ja 1970-luvulla öljyhiekan hyödyntäminen kasvoi voimakkaasti Suncor Energyn ja Syncruden laajentaessa toimintaansa alueella. Öljyteollisuuden voimakkaasta kasvusta johtuen kaupungin väkiluku kasvoi nopeasti. Fort McMurrayn kaupunki ja "Improvement District 143" -kunta lakkautettiin 1. huhtikuuta 1995 ja yhdistettiin uudeksi Wood Buffalon kunnaksi. Wood Buffalosta muodostui pinta-alaltaan Kanadan suurin kunnllishallinnollinen alue.


title: Fort McMurray

text: Fort McMurray on öljyteollisuuden kasvun johdosta Kanadan nopeimmin kasvava asuinalue. Noin viidesosa kaupungista tuhoutui suuressa metsäpalossa vuonna 2016. Metsäpalon alta evakoitiin noin 100 000 ihmistä, mikä oli Albertan historian suurin evankointioperaatio. Metsäpalo oli Kanadan historian eniten taloudellista vahinkoa aiheuttanut luonnonkatastrofi.


title: Fort McMurray

text: Fort McMurrayn talous on vahvasti riippuvainen öljyteollisuudesta, muita tärkeitä työllistäjiä ovat metsäteollisuus ja matkailu. Alueen öljyhiekan tuottama energia kattaa noin 20% maan energiatarpeesta. Mikäli suunnitteilla olevat uudet avolouhokset aloittavat toimintansa, vuosien 2010–2020 välillä tuotanto tulee kolminkertaistumaan nykyisestä miljoonasta barrelista yli 3 miljoonaan. Kasvu on jo vaikuttanut alueen palveluiden ja tuotteiden hintoihin. Etenkin asuinkustannukset ovat erittäin korkeat kysynnän ylittäessä vuosi vuoden jälkeen tarjonnan. Keskimääräiset asuntojen hinnat ovat lähes kaksinkertaiset verrattuna Edmontonin vastaaviin. Kaksi suurinta öljyhiekkaa hyödyntävää yhtiötä alueella ovat Suncor Energy ja Syncrude.


title: Fort McMurray

text: Fort McMurrayn eteläpuolella, Highway 69 -tien varrella sijaitsee Fort McMurrayn lentoasema, josta Air Canada, Air Canada Jazz, Air Mikisew, Integra Air, Northwestern Air ja WestJet lentävät päivittäisiä vuoroja Edmontoniin, Calgaryyn, Fort Chipewyaniin, Prince Albertiin, Red Deeriin, Saskatooniin, Torontoon ja Vancouveriin.


title: Fort McMurray

text: Fort McMurray Transit perustettiin vuonna 1980 hoitamaan joukkoliikennettä silloisessa Fort McMurrayn kaupungissa. Fort McMurrayssa on kaikkiaan kahdeksan bussilinjaa, joista jokaista ajaa "Diversified"-linja-autoyhtiö. Suncor ja Syncrude tukevat taloudellisesti työntekijöitään käyttämään joukkoliikennettä.


title: Fort McMurray

text: Linja-autoyhtiö Greyhound suorittaa reittiliikennettä Fort McMurraystä Edmontoniin.


title: Fort McMurray

text: Highway 63 on ainoa tieyhteys Fort McMurraystä Edmontoniin ja muualle Kanadaan. Öljyhiekan hyödyntämisestä johtuen tie on erittäin vilkkaasti ja raskaasti liikennöity. Tiellä on kuljetettu useita Kanadan raskaimpia lasteja. Tie on erittäin vaarallinen, ja sillä sattuukin vuosittain useita onnettomuuksia. Vuosien 2001–2005 välillä tiellä sattui noin 1000 onnettomuutta, joissa kuoli 25 ja loukkaantui 257 henkilöä. Tiestä onkin joskus käytetty nimeä "Itsemurha 63" (). Vuonna 2006 Albertan hallitus teki päätöksen tien leventämisestä nelikaistaiseksi (2+2).


title: Fort McMurray

text: Canadian National Railwayn rautatie johtaa Edmontonista Fort McMurrayn kautta Lac La Bicheen. Matkustajaliikenne päättyi vuonna 1989 kun CN lakkautti "Muskeg Mixed" -sekajunan vuonna 1989. Samassa junassa oli sekä matkustajavaunuja että tavaravaunuja. Nykyisin radalla on enää tavaraliikennettä.


title: Fort McMurray

text: Fort McMurrayn keskusta sijaitsee Athabascajoen ja siihen laskevan Clearwaterjoen muodostamassa laaksossa. Uudemmat asuinalueet Timbelea, Thickwood Heights, Abasand Heights, Beacon Hill ja Gregoire Park sijaitsevat korkeammalla ylätasangolla. Alue kuuluu pohjoiseen havumetsävyöhykkeeseen ja yleisimmät alueella tavattavat puulajit ovat valkokuusi, amerikanhaapa, palsamipoppeli ja koivut. Kosteilla alueilla viihtyvät parhaiten mustakuusi ja kanadanlehtikuusi, kuivimilla alueilla tavataan taas banksinmäntyä. Harvinaisempia , muta alueella tavattavia lajeja ovat metsähaapa, okakuusi ja hietakirsikka.


title: Fort McMurray

text: Fort McMurrayn sijaitsee marginaalisesti lämminkesäsellä mannerilmasto alueella (Köppenin ilmastoluokitus Dfb), ollen vain hieman lämpimämpi subarktisesta ilmastosta. Alueen talvi on yleinsä erittäin kylmä ja pitkä, sekä vastaavasti kesä lyhyt ja lämmin.


title: Musiikkikustantamo

text: Musiikkikustantamo on yritys, jonka tehtävä on saattaa musiikkiteos yleisön saataville. Kustannustoiminnan perustana ovat sopimuksella luovutetut tekijänoikeudet. Kustantamo vastaa musiikkiteosten levittämisestä ja pyrkii saamaan teoksille käyttöä ja esityksiä. Nuottien julkaisutoiminnan lisäksi yritykselle kuuluu näin musiikin tekijänoikeuksien hallinnointi ja lisensiointi eri tarkoituksiin. . Suomessa musiikkikustantamot ovat Säveltäjäin Tekijänoikeustoimisto Teosto ry:n jäseniä.


title: Musiikkikustantamo

text:
Kustannusyhtiön toimialassa rekisteröitäessä on oltava maininta siitä, että yhtiö harjoittaa musiikinkustannustoimintaa. Kustantaja levittää ja edistää teosta aikaan saamalla siitä kaupallisia levytyksiä ja liittämistä kuvatallenteille, myymällä ja vuokraamalla nuotteja sekä hankkimalla teokselle julkisia esityksiä. Teknologian kehittymisen myötä painetun nuotin merkitys on vähentynyt.
Musiikkikustannusalalla Suomessa sävelteosten tekijät ja kustantajat saavat Teoston kautta korvaukset teostensa käytöstä. Teosto on säveltäjien, sanoittajien, sovittajien ja musiikinkustantajien tekijänoikeusjärjestö. Tuloja hallinnoi käytännössä Nordisk Copyright Bureau (NCB) Tanskasta. Musiikkikustantamon varsinainen tulo syntyy Teoston esitys- ja mekanisointikorvausten perusteella maksamista tekijänoikeuskorvauksista, joiden kokonaistuloista normaalisti kustantamo saa kolmanneksen.


title: Musiikkikustantamo

text: Kustantajalle tärkeitä yhteistyökumppaneita ovat teoksia julkaisevat levy-yhtiöt sekä musiikkia eri käyttötarkoituksissa tarvitsevat tuotantoyhtiöt.


title: Musiikkikustantamo

text: Nykyään kustannussopimuksia tehdään huomattavasti vähemmän kuin 1980-luvulla, jolloin kustannussopimuksen solmiminen levytyksen yhteydessä oli vielä selviö useimmissa tapauksissa. Asiaan tuli kuitenkin muutos vuonna 1997, jolloin kilpailuvirasto antoi lausunnon, jonka mukaan musiikin kustannussopimuksen tekeminen ei saa olla ehtona levytyssopimuksen (eli julkaisusopimuksen) tekemiselle , vaan tämän kaltaista toimintaa voidaan pitää "sitomisena" eli kilpailunrajoituslain 9 §:n vastaiseksi katsottavana vahingollinena kilpailunrajoittamisena.


title: Musiikkikustantamo

text: Kustantajan tehtävät määritellään tekijän ja kustantajan välisellä kustannussopimuksella. Kustannussopimuksen sisällöstä riippuu se minkä toimeinpiteiden tekeminen riittää täyttämään ns. "kustantajan velvollisuudet". Vaikka sopimuksen muotoilu on vapaata, niin sopimus laaditaan usein Säveltäjät ja Sanoittajat Elvis ry:n, Suomen Musiikkikustantajat ry:n ja Suomen Säveltäjät ry:n laatimien standardisopimusten pohjalta, joissa nykyisin valitaan nuotiton tai nuotillinen versio A tai B. Aiemmin kohdat nuoteista sovittiin sopimukseen sopivalla tavalla. Lain mukaan sovittu nuotti piti julkaista neljässä vuodessa. Kustantajan velvollisuuksiin kuuluu tarjota kappaletta useille eri esittäjille ja markkinoida kappaletta mahdollisimman laajasti, muutoinkin kuin pelkästään yhden tallenteen muodossa, jotta se päätyisi useiden eri esittäjien keikkaohjelmistoihin ja julkaisuille. Etenkin kevyessä musiikissa tulot kertyvät pääosin äänitteiden käytöstä sekä konserteista. Musiikin digitaalinen verkkojakelu saattaa entisestään muuntaa musiikinkustannustoiminnan roolia musiikkibisneksessä. Kalliin nuotin teko ei ole välttämättä tekijän intressissä. Kustannussopimuksen sisältö on vapaasti musiikkikustantajan ja lauluntekijän sovittavissa, minkä vuoksi osa nykyisin suosii mm. tulosvastuullista kustannussopimusmallia.


title: Musiikkikustantamo

text: Nykyaikaisessa musiikinkustannustoiminnassa kustannustoiminnan painopiste on siirtynyt yksittäisten kappaleiden hallinnoinnin sijasta lauluntekijöiden managerointiin. Kustannusyhtiöt solmivat lauluntekijöiden kanssa ns. house writer -sopimuksia, jolloin kustannusyhtiöllä on mahdollisuus hyötyä tekijän tuotoksista taloudellisesti. Tämä luo samalla kustantajalle intressin käyttää musiikintuotantoprojetkeissa omia tallikirjoittajia ulkopuolisten yksittäisten tekijöiden sijasta.


title: Minardi PS01

text: Minardi PS01 oli Minardi -tallin käyttämä auto Formula 1 -kaudella 2001. Nimessä esiintyvä lyhenne juontuu Minardilla alkaneesta uudesta aikakaudesta: australialainen miljonääri Paul Stoddart oli ostanut tallin vain muutamaa kuukautta aikaisemmin itselleen. Tästä syystä myös tallin käyttämät Ford Cosworth -moottorit nimettiin Stoddartin omistaman lentoyhtiö Europeanin mukaan, aivan kuten edelliskaudella samat moottorit oli nimetty silloisen osaomistaja Gabriele Rumin omistaman Fondmetalin mukaan.


title: Minardi PS01

text: Omistajanvaihdoksesta johtuen auto jouduttiin suunnittelemaan hätäisesti, joten testaaminen jäi vähäiseksi. Vanhentunut moottorikaan ei enää tuottanut kilpailijoittensa veroisesti hevosvoimia, mutta kaikesta huolimatta autolla saavutettiin silti yllättävän hyviä tuloksia, joskaan yhtään pistesijaa sillä ei saavutettu. Auton parhaimmiksi tuloksiksi jäivät Tarso Marquesin Brasilian ja Kanadan GP:issä saavuttamat yhdeksännet sijat, mutta toisaalta sama kuljettaja myös karsiutui Britannian GP:stä 107 %:n säännön takia. Vastaavasti tulokaskauttaan ajanut Fernando Alonso pystyi haastamaan vain alemman keskikastin tallit ja kuljettajat. Auton suunnittelija Gustav Brunner puolestaan lähti tallista kesken kauden suunnittelemaan Toyotan F1-projektia.


title: Minardi PS01

text: Belgian GP:hen Minardi tuotti PS01B -nimisen päivitysversion autosta, jossa oli keskitytty parantamaan vaihdelaatikkoa ja auton takapäätä. Tämä ei kuitenkaan tuottanut merkittävää muutosta suorituskykyyn, ja Marques lähtikin tallista Belgian GP:n jälkeen. Hänet korvattiin reilusti sponsorirahaa mukanaan tuoneella Alex Yoongilla, josta samalla tuli Malesian ensimmäinen Formula 1 -kuski.


title: Luis Prieto

text: Luis Prieto Zalbidegoitia (s. 19. helmikuuta 1979 Bilbao, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Valladolidia ja on pelipaikaltaan keskuspuolustaja.


title: Luis Prieto

text: Prieto edusti vuoteen 1997 asti piskuista Arratiaa, jonka riveissä hän debytoi miesten otteluissa kaudella 1995–1996 Vizcayan aluesarjassa. Arratiasta hän siirtyi Athletic Bilbaon organisaatioon ja pelasi seuran kolmosjoukkueessa Basconiassa, kakkosjoukkueessa Bilbao Athleticissa sekä lainalla Barakaldossa ja Eibarissa ennen nousemistaan seuran edustusjoukkueeseen kaudeksi 2002–2003. Hän teki ensiesiintymisensä joukkueessa kauden avauskierroksella Baskimaan paikallisottelussa Real Sociedadia vastaan.


title: Luis Prieto

text: Kaudella 2003–2004 Prieto pelasi 29 sarjaottelussa, kun Athletic sijoittui viidenneksi ja saavutti paikan UEFA Cupiin seuraavaksi kaudeksi. UEFA Cupissa hän pelasi joukkueensa kaikissa kahdeksassa ottelussa. Kaudella 2005–2006 Prieto pelasi 36 sarjaottelussa ja teki henkilökohtaisen maaliennätyksensä, neljä maalia. Kaudella 2007–2008 hänen peliaikansa väheni huomattavasti uuden valmentajan Joaquín Caparrósin alaisuudessa ja otteluita kertyi vain kolme.


title: Luis Prieto

text: 10. heinäkuuta 2008 Prieto siirtyi Valladolidiin, jota valmensi Arratiasta ja Athleticin eri joukkueista tuttu José Luis Mendilibar. Ensimmäisellä kaudellaan hän pelasi sekä keskuspuolustajana että oikeana laitapuolustajana.


title: Felix Forsman

text: Felix Forsman (6. toukokuuta 1917 Baku, Venäjä – 24. lokakuuta 2005 Helsinki) oli lähinnä kuvaajana tunnetuksi tullut suomalaisen elokuvan monitoimimies. Hän voitti kolmesti elokuva-alan Jussi-palkinnon.


title: Felix Forsman

text: Forsman palveli tk-kuvaajana talvi- ja jatkosodassa. Hän kuvasi puolustusvoimien palveluksessa filmille muun muassa Adolf Hitlerin vierailun C. G. E. Mannerheimin 75-vuotispäiville kesäkuussa 1942 sekä Mannerheimin hieman myöhemmin Saksaan tekemän vastavierailun.


title: Ami (albumi)

text: Ami on Ami Aspelundin studioalbumi vuodelta 1974.


title: Ami (albumi)

text: A-puoli


title: Ami (albumi)

text: B-puoli


title: Yön jälkeen

text: Yön jälkeen on Ami Aspelundin studioalbumi vuodelta 1976.


title: Fantasy dream

text: Fantasy Dream on Ami Aspelundin studioalbumi vuodelta 1983. Nimikappale on käännös Amin euroviisuissakin esittämästä kappaleesta ”Fantasiaa”.


title: Kaksi puolta

text: Kaksi puolta on Kirkan studioalbumi vuodelta 1977. Levy sisältää käännösmateriaalia, mm. The Eagles -yhtyeen kappaleet ”One of These Nights” (”Valvotaan vaan”) ja ”Desperado”.


title: 2 Seppälää

text: 2 Seppälää on Jarmo Seppälän ja Jokke Seppälän studioalbumi vuodelta 1978.


title: Tangorilla

text: Tangorilla on Seitsemän seinähullua veljestä -yhtyeen studioalbumi vuodelta 1979.Albumi Discogs.com-sivustolla


title: Saukki & Oravat

text: Saukki & Oravat on Sauvo Puhtilan ja Eino Virtasen studioalbumi vuodelta 1965.


title: Se olla voi toisinkin päin

text: Se olla voi toisinkin päin on Dannyn studioalbumi vuodelta 1966. Kyseessä on hänen ensimmäinen albumijulkaisunsa. Siitä otettiin uusintapainos vuonna 1970.


title: Danny (albumi)

text: Danny on Dannyn studioalbumi vuodelta 1968.. Se julkaistiin Scandia-levymerkillä (SLP 525) ja äänitettiin Scandia Studioilla Helsingissä 1968. Albumi oli Suomen listaykkösenä 12 viikkoa.


title: Tähtien rannalla

text: Tähtien rannalla on Ankin studioalbumi vuodelta 1987.


title: Avaruuden kosto

text: Avaruuden kosto on mustavalkoinen yhdysvaltalainen elokuva vuodelta 1958. Siinä avaruusolio viestii telepaattisesti lasten kanssa.


title: Tarantella-Joe

text: Tarantella-Joe on Elfin studioalbumi vuodelta 1979.


title: Sun vain oon

text: Sun vain oon on Mirumarun studioalbumi vuodelta 1978.


title: Lasse Paakkonen

text: Lasse Paakkonen (s. 8. heinäkuuta 1986 Raahe) on suomalainen uransa lopettanut maastohiihtäjä. Hän edusti urallaan Oulun Hiihtoseuraa ja Pyhäjärven Pohtia ja häntä valmensi Toni Roponen ja Risto Kittilä.


title: Lasse Paakkonen

text: Paakkonen osallistui ensimmäisiin hiihtokilpailuihinsa seitsenvuotiaana. Hän ei menestynyt hopeasompasarjoissa kovinkaan hyvin, mutta alkoi 17–18-vuotiaana sijoittua kansallisella tasolla kymmenen parhaan joukkoon. Vuonna 2006 hän sai SM-pronssia 20-vuotiaiden sprinttihiihdossa. Hän ei kuitenkaan kuulunut maajoukkueen valmennusryhmiin tulleessaan valituksi ensimmäiseen maailmancup-kilpailuunsa Rukalle marraskuussa 2008. Sprintin lisäksi hän kilpailee muillakin matkoilla 50 kilometriä myöten.


title: Lasse Paakkonen

text: Paakkonen sai ensimmäiset maailmancup-pisteensä oltuaan 20:s Rybinskin vapaan hiihtotavan sprinttikilpailussa tammikuussa 2009. Kymmenen parhaan joukkoon hän sijoittui ensimmäisen kerran oltuaan kahdeksas Oslon vapaan sprintissä maaliskuussa 2010. Aikuisten SM-kilpailuissa hän on saanut hopeaa sprintissä 2009 ja 2010.


title: Lasse Paakkonen

text: Paakkonen on ollut mukana aikuisten arvokisoissa kerran, Vancouverin olympialaisissa 2010. Hänen ainoa kisamatkansa oli parisprintti vapaalla hiihtotavalla, jossa hän sijoittui kymmenenneksi parinaan Ville Nousiainen. Hän harjoitteli itsensä kaudella 2011 ylikuntoon, josta ei ole vieläkään toipunut.


title: Lasse Paakkonen

text: Paakkonen lopetti uransa maastohiihtäjänä keväällä 2018.


title: Lasse Paakkonen

text: Paakkonen harrastaa myös keskipitkien matkojen (800 ja 1500 m) juoksuja. Vuonna 2017 hän osallistui viestijuoksun SM-kilpailuihin 4 × 800 metrin ja 4 × 1 500 metrin viesteihin Limingan Niittomiehien joukkueessa.


title: Lasse Paakkonen

text: Paakkonen opiskelee Jyväskylän yliopiston kauppakorkeakoulussa, josta hänen on määrä valmistua kauppatieteiden maisteriksi keväällä 2018.


title: Elämän tarkoitus (kappale)

text: Elämän tarkoitus on Raaka-Aineen vuoden 2009 lopulla julkaistu single. Elämän tarkoitus oli yhtyeen ensimmäinen levy, jonka julkaisi Edel Records. Yhtyeen aikaisemmat julkaisut ovat olleet omakustanteita: kaksi demoa, kaksi EP-levyä ja yksi single. Singlen tyyli kuuluu raskaampaan rockiin.


title: Parkkila (Muolaa)

text: Parkkila ( (Suomessa) Паркино, "Parkino", v:sta 1948 (Venäjällä) Подгоре, "Podgorje") on entinen Suomen kylä Karjalankannaksella Neuvostoliitolle luovutetulla alueella. Suomelle kuuluessaan Parkkila kuului Kyyrölän kuntaan vuoteen 1934 asti ja tämän jälkeen Muolaan kuntaan. Nykyisin kylässä ei ole asutusta.


title: Parkkila (Muolaa)

text: Parkkila sijaitsi Muolaan kunnan keskiosassa Yskjärven länsipuolella ja se oli eteläisin entisen Kyyrölän kunnan kylistä. Kylästä oli matkaa Kyyrölän kirkonkylään noin neljä kilometriä ja Muolaan kirkonkylään noin seitsemän kilometriä. Parkkilan naapurikyliä olivat pohjoisessa Kyyrölä, idässä ja etelässä Sormula sekä lännessä Lavola ja Vihola. Parkkilan halki kulki Viipurista Kivennavalle johtanut kantatie 63, josta kylän keskustan pohjoispuolella erkani kylätie itään Yskjärven etelärannan kyliin: Sormulaan ja Harvolaan. Lisäksi kylän keskustan eteläpuolelta erkani maantie länteen Perkjärven asemalle ja edelleen Kuolemajärven puolelle. Kyläkeskustan itäpuolella virtasi Yskjoki. Vuonna 1936 Sudenojan pinta-ala oli 3,29 neliökilometriä, josta oli peltoa 108 hehtaaria, niittyä kolme hehtaaria ja metsää 218 hehtaaria. Kylä rajoittui idässä Yskjärveen ja kylän länsiosassa oli pieni Parkkilanlampi, joka laski Muolaanjärveen.


title: Parkkila (Muolaa)

text: Parkkilan väestö oli lähes kokonaan venäläisiä, joiden esi-isät oli siirretty alueelle 1700-luvulla. Kyläkeskus sijaitsi mäellä kantatie 63 varrella ja sen talot olivat perinteisen venäläisen maalaiskylän tavoin vierivieressä maantien molemmin puolin, päädyt tielle päin. Talojen takana olevat pellot laskeutuivat luoteeseen Parkkilanlampea kohti. Kylän mäeltä oli avara näköala läheiselle Yskjärvelle ja Parkkilanlammen yli aina Muolaanjärvelle asti. Osa kylän taloista sijaitsi myös Sormulaan vievän kylätien varressa. Kylässä oli koulu, Kannaksen Osuusliikkeen myymälä ja Lukianoffin kauppa. Kylän venäläiset asukkaat olivat ortodokseja ja kuuluivat Kyyrölän seurakuntaan.


title: Parkkila (Muolaa)

text: Parkkilan kylä muodosti oman koulupiirinsä, jossa toimi supistettu kansakoulu. Kylän koulu tuhoutui talvisodassa. Jatkosodan aikana kylän koulua ei rakennettu uudelleen, vaan koulupiiri lakkautettiin ja liitettiin Kyyrölään.


title: Parkkila (Muolaa)

text: Parkkilan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kyläläiset pääsivät palaamaan raunioituneeseen kotikyläänsä. Jälleenrakennuksen lisäksi päätettiin Kyyrölän jakokunnan kylissä, joihin Parkkila kuului, aloittaa tilusjärjestely, jonka avulla useisiin osiin ja palstoihin jakautuneet tilat saataisiin toimivimmiksi kokonaisuuksiksi. Tilusjärjestelyn yhteydessä Kangaspellon, Sudenojan ja Parkkilan kylät lakkautettiin ja liitettiin Kyyrölän kylään. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Parkkila (Muolaa)

text: Sodan jälkeen Muolaan siirtoväki asutettiin Lounais-Hämeeseen, Etelä-Pirkanmaalle ja Hämeenlinnan seudulle, jossa Kyyrölän alueen kylien asukkaat asutettiin Hämeenlinnan kaupunkiin, Hämeenlinnan maalaiskuntaan ja Vanajan kuntaan.


title: Kanada talviolympialaisissa 2010

text: Kanada nimesi isäntämaana Vancouverin talviolympialaisiin 2010 206 urheilijaa kaikkiin 15 lajiin. Kaikkiaan kanadalaiset saavuttivat kisoista 26 mitalia, joista 14 oli kultaisia, seitsemän hopeisia ja viisi pronssisia. Näiden mitalien turvin Kanada oli omien kotikisojensa menestynein maa.


title: Kanada talviolympialaisissa 2010

text: Kanadalla oli freestylessä 18 hengen joukkue.


title: Kanada talviolympialaisissa 2010

text: Naisten joukkue pelasi A-lohkossa Ruotsin, Sveitsin ja Slovakian kanssa.


title: Kanada talviolympialaisissa 2010

text: Jääkiekossa Kanadan miesten joukkue pelasi A-lohkossa Yhdysvaltojen, Sveitsin ja Norjan kanssa.


title: Kanada talviolympialaisissa 2010

text: Kanadalla oli lumilautailussa täysi 18 hengen joukkue.Kanadan mäkihyppyjoukkueesa kilpailivat Stefan Read, MacKenzie Boyd-Clowes, Trevor Morrice ja Eric Mitchell.


title: Kanada talviolympialaisissa 2010

text: Kanadan ainoa edustaja yhdistetyssä oli Jason Myslicki.


title: Thorolf Rafton muistopalkinto

text: Thorolf Rafton muistopalkinto on ihmisoikeuspalkinto, joka on perustettu norjalaisen ihmisoikeusaktivistin Thorolf Rafton muistoksi. Palkinnon myöntää vuosittain  Thorolf Rafton ihmisoikeussäätiö. Palkinto perustettiin Helsingin sopimuksen hengessä edistämään henkisiä ja poliittisia vapauksia. Säätiön kotipaikka on Bergen.


title: Haplocheirus sollers

text: Haplocheirus sollers on Kiinasta Xinjiangin maakunnasta löydetty teropodi. "Haplocheirus" oli ensimmäinen alvarezsauri, ja eli jurakaudella noin 160 miljoonaa vuotta sitten. Sitä pidetään tärkeänä osana alvarezsaurien luokittelussa, sillä se osoittaa etteivät ne olleet lintuja (kuten jotkut tutkijat ovat ehdottaneet), vaan vain pelkästään läheistä sukua linnuille. "Haplocheirusta" pidetään myös puuttuvana renkaana tyypillisten coelurosaurien ja tyypillisten alvarezsaurien välillä, etenkin niiden erikoisten käsien kysymyksessä.


title: Norja talviolympialaisissa 2010

text: Norjan joukkue Vancouverin talviolympialaisissa 2010 oli 99 urheilijaa 11 eri lajissa. Norja oli kisojen neljänneksi menestynein maa keräten kaikkiaan 23 mitalia (yhdeksän kultaa, kahdeksan hopeaa, kuusi pronssia). Norjan lippua avajaisseremoniassa kantoi jääkiekkoilija Tommy Jakobsen.Norjan miesten joukkue pelasi A-lohkossa häviten kaikki pelinsä, joukkueen lopullinen sijoitus oli 10.


title: Norja talviolympialaisissa 2010

text: Norjalla on kymmenen hengen lumilautailujoukkue.


title: Alankomaat talviolympialaisissa 2010

text: Alankomaat osallistui Vancouverin talviolympialaisissa 2010 32 urheilijan suuruisella joukkueellaan kelkkailuun, lumilautailuun sekä lyhyen ja pitkän radan pikaluisteluun. Maa saavutti kisoista kahdeksan mitalia, joista neljä oli kultaisia, yksi hopeinen ja kolme pronssisia. Mitalitilastossa Alankomaat sijoittui sijalle 10.


title: Keskipäivän aave

text: Keskipäivän aave () on Alberto Moravian kirjoittama psykologista realismia edustava romaani vuodelta 1954. Teos on avioliittokuvaus ja moniulotteinen tulkinta "Odysseiasta".


title: Keskipäivän aave

text: Romaanin päähenkilö on 27-vuotias näytelmäkirjailija Riccardo Molteni, joka toimii teoksessa minäkertojana. Hän on aviossa entisen konekirjoittajan Emilian kanssa. Avioliitto on ollut onnellinen pari ensimmäistä vuotta, ja täyttääkseen vaimonsa toiveen ikiomasta kodista Riccardo hankkii pienen omistushuoneiston nuorenparin kotikaupungista Roomasta. Selviytyäkseen asunnon osamaksuista Riccardo hankkiutuu elokuvakäsikirjoittajaksi, vaikka hän tuntee näin rikkovansa taiteellisia pyrkimyksiään vastaan pelkän rahan takia.


title: Keskipäivän aave

text: Ensimmäisenä yhteisenä iltana uudessa huoneistossa Riccardo huomaa ensi särön avio-onnessa, kun Emilia haluaa nukkua yönsä makuuhuoneen sijaan olohuoneen sohvalla. Tuosta tapahtumasta alkaa Riccardon loputon selvitystyö siitä, mikä suhteessa on mennyt pieleen, ja pyrkimys palauttaa onni ennalleen.


title: Keskipäivän aave

text: Emilia ilmaisee tuntevansa puolisoaan kohtaan halveksuntaa, jota hän ei kuitenkaan kykene tai suostu Riccardoa tyydyttävällä tavalla selittämään. Halveksunnan keskeisyys teoksessa näkyy jo romaanin alkukielisessä nimessä "Il disprezzo", joka viittaa tuohon tunteeseen. Aivan teoksen alussa Riccardo vierailee ohjaaja Pasettin luona, jonka harmoninen avioliitto lapsineen tarjoaa peilin kurimukselle, johon Riccardo on odottamatta joutunut:


title: Keskipäivän aave

text: Riccardon tärkein linkki rahakkaaseen elokuvatyöhön on elokuvatuottaja Battista, romaanin kolmas keskeinen henkilö. Hän ehdottaa Riccardolle käsikirjoitusyhteistyötä varttuneen saksalaisen ohjaajan Rheingoldin kanssa, jonka on määrä ohjata Hollywood-tyyppinen spektaakkeli Homeroksen "Odysseiasta" Battistan tuottamana. Käsikirjoitustyötä varten Riccardo ja hänen vaimonsa voisivat asettua Battistan omistamaan huvilaan Caprin saarella, ja kirjailija näkee tämän tilaisuutena kohentaa avioliiton kaiken aikaa pahenevaa tilaa.


title: Keskipäivän aave

text: Romaanissa keskeisessä roolissa ovat tuottaja Battistan, ohjaaja Rheingoldin ja käsikirjoittaja Riccardon toisistaan voimakkaasti poikkeavat tavat lukea "Odysseiaa". Battista näkee eepoksesta ainoastaan sen spektaakkelimaisen pintatason, joka tuntuu helposti kaupallistettavalta, varsinkin kun vallitseva italialainen neorealismi hänen mielestään on saavuttanut tiensä pään. Rheingold puolestaan lukee teosta psykoanalyyttisesti, kuvauksena Odysseuksen ja Penelopen avioliitosta. Hän esittelee ajatuksiaan näin:


title: Keskipäivän aave

text: Tämä psykologinen tulkinta nousee romaanin pääteeman kannalta merkittävään asemaan, kun Ricardo näkee tulkinnassa avaimia myös oman onnettoman avioliittonsa tilan ja mahdollisuuksien ymmärtämiseen. Silti Riccardo ei voi hyväksyä Rheingoldinkaan tulkintaa, vaan hän haluaa avata "Odysseian" ehjänä kokonaisuutena, sellaisena kuin Homeros sen oli tarkoittanut.


title: Keskipäivän aave

text: "Keskipäivän aave" on Moravialle tyypillisesti psykologisesti hyvin tarkka ja täsmällinen kuvaus avioliitosta suhteen miespuolisen osapuolen näkökulmasta. Lisäksi teos tarjoaa dokumentaristisen kuvan elokuvakäsikirjoittamisen arjesta. Romaanin suomenkielinen nimi viittaa välimerelliseen ajatukseen keskipäivästä aaveitten aikana. Romaanin loppupuolella Riccardo nimittäin törmää kaksi kertaa Caprin maisemissa tällaiseen aavekokemukseen kohdatessaan vaimonsa rannalla.


title: Keskipäivän aave

text: Jean-Luc Godard ohjasi romaanin pohjalta vuonna 1963 elokuvasovituksen "Sen täytyi tapahtua", jota on esitetty Suomessa myös nimellä "Keskipäivän aave".


title: Đồng Bằng Sông Hồng

text: Đồng Bằng Sông Hồng (Punaisen joen suisto) on yksi Vietnamin kahdeksasta epävirallisesta suuralueesta. Alue muodostuu kahdeksasta maakunnasta ("tinh") ja kahdesta maakuntatason kaupungista, jotka ovat pääkaupunki Hanoi ja maan kolmanneksi suurin kaupunki Hải Phòng. Huhtikuussa 2009 alueella oli 18 miljoonaa asukasta.